title: Manuel Neto Quintas

text: Manuel Neto Quintas (s. 27. elokuuta 1949 Mazouco) on portugalilainen roomalaiskatolinen piispa. Hänestä tuli dehoniaani 29. syyskuuta 1969, ja hän sai pappisvihkimyksen 12. kesäkuuta 1977. Hänet nimitettiin Faron hiippakunnan vihkipiispaksi sekä Elicrocan titulaaripiispaksi 30. kesäkuuta 2000. Piispaksi vihkiminen seurasi 3. syyskuuta. Pääkonsekraattorina toimi Manuel Madureira Dias, jota avustivat António de Sousa Braga ja António José Rafael.


title: Manuel Neto Quintas

text: Neto Quintas sai 22. huhtikuuta 2004 nimityksen Faron piispaksi.


title: António de Sousa Braga

text: António de Sousa Braga (s. 15. maaliskuuta 1941 Santo Espírito) on portugalilainen roomalaiskatolinen piispa. Hänet vihittiin dehoniaanien papiksi 27. toukokuuta 1970 ja nimitettiin Angran hiippakunnan johtoon 9. huhtikuuta 1996. Piispaksi vihkiminen seurasi 30. kesäkuuta. Pääkonsekraattorina toimi Aurélio Granada Escudeiro, jota avustivat João Alves ja Arquimínio Rodrigues da Costa.


title: Sadama

text: Sadama on asuinalue () Kesklinnan kaupunginosassa Tallinnassa. Sen pinta-ala on 139 hehtaaria ja väkiluku 3 703 henkeä (1.1.2018). Vuoden 2014 alussa asuinalueen väestöstä 42 prosenttia oli virolaisia.


title: Sadama

text: Alueella sijaitsee Tallinnan satama, josta on lähtöjä Helsinkiin, Tukholmaan ja Pietariin.


title: Marcello Bacciarelli

text: Marcello Bacciarelli (16. helmikuuta 1731, Rooma – 5. tammikuuta 1818, Varsova) oli barokin myöhäiskautta ja uusklassismia edustanut italialainen taiteilija.


title: Marcello Bacciarelli

text: Bacciarelli opiskeli maalaustaidetta Marco Benefialin oppipoikana Roomassa. Vuonna 1750 Puola-Liettuan vastavalittu kuningas August III kutsui hänet Dresdeniin muotokuvamaalariksi. Bacciarelli maalasi useita muotokuvia Puola-Liettuan hallitsijoista ja Puolan historiaa kuvaavia maalauksia.


title: Marcello Bacciarelli

text: Bacciarellin oppilaita olivat Alexander Kucharsky ja Kazimierz Wojniakowski.


title: Far Cry 3

text: Far Cry 3 on Ubisoft Montrealin kehittämä ja Ubisoftin julkaisema avoimeen maailmaan sijoittuva ensimmäisen persoonan ammuntapeli. Peli julkaistiin PlayStation 3:lle, Xbox 360:lle ja Microsoft Windowsille vuonna 2012. Peli on jatko-osa vuoden 2008 videopelille "Far Cry 2".


title: Far Cry 3

text: "Far Cry 3" sijoittuu trooppiselle saarelle jossain päin Intian valtamerta tai Tyyntämerta. Jason Brody ja hänen veljensä Grant ja Riley sekä Jasonin tyttöystävä Liza, Grantin tyttöystävä Daisy ja porukan ystävät Keith ja Oliver ovat lomalla Bangkokissa. He hyppäävät laskuvarjolla "Rook"-saaristoon, jossa he joutuvat merirosvojen kaappaamiksi. Heidän johtaja Vaas tappaa Grantin, mutta antaa Jasonille mahdollisuuden paeta. Viidakosta Jasonin löytää Dennis Rogers, joka kertoo merirosvoja vastaan taistelevasta "Rakyat"-heimosta. Dennis kokee Jasonin olevan lupaava soturi ja esittelee tämän Citralle, heimon johtajalle, joka antaa Jasonille soturin tatuoinnit. Jason etsii ystäviään ja taistelee Rakyatin puolesta merirosvojen sortoa vastaan.


title: Far Cry 3

text: Vähitellen aluksi pelokkaasta Jasonista kypsyy pelottava soturi, jota kunnioitetaan Rakyatissa. Hänen entiset ystävänsä alkavat kuitenkin nähdä Jasonin vaarallisena. Jason pohtii asettuvansa saarelle. Hän onnistuu tappamaan Vaasin ja alkaa jahdata tämän työnantajaa, Hoyt Volkeria, joka johtaa orja - ja huumekauppaa. Jason vannoo Citralle tappavansa Hoytin kaiken sen jälkeen, mitä tämä on tehnyt saaren asukkaille. Jason soluttautuu vihollisten leiriin ja hankkii uuden identiteetin vihollissotilaalta, Fosterilta. Jason saa tietää, että hänen kuolleeksi luultu veljensä Riley on elossa. Suorittaessaan peiteoperaatiota Jason joutuu pahoinpitelemään veljensä, samalla kyseenalaistaen itsensä.


title: Far Cry 3

text: Vaikka peiteoperaatio paljastuu, Jason tappaa Hoytin ja onnistuu pelastamaan kaikki ystävänsä, mutta nämä joutuvat Citran vangeiksi. Paljastuu, että Citra on rakastunut Jasoniin ja uskoo tämän olevan Rakyatin mystisen soturin jälkeläinen. Citra huumaa Jasonin, ja palatessaan tajuihinsa tämä huomaa pitävänsä veistä Lizan kaulalla. Pelaaja saa valittavakseen joko pelastaa ystävänsä tai tappaa heidät.


title: Far Cry 3

text: Pelasta ystävät: Jason vapauttaa kahlitut ystävänsä ja toteaa, että verta on vuotanut tarpeeksi. Citra pyytää Jasonia jäämään, ja raivostunut Dennis kokee Jasonin olevan kiittämätön. Dennis yrittää puukottaa Jasonia, mutta Citra siirtyy hänen eteensä ja puukko iskeytyykin tämän vatsaan. Ennen kuolemaansa Citra pyytää anteeksi ja kertoo Jasonille rakastavansa tätä. Dennis pitelee Citran ruumista käsissään, katuen tekoaan. Jasonin ystävät lähtevät saarelta, mutta Jason toteaa olevansa kykenemätön palaamaan normaaliin elämään kaiken sen jälkeen, mitä hän on tehnyt. Jason jää saarelle, ja kertoo tuntevansa vihan sisällään ja sanoo tulleensa hirviöksi.


title: Far Cry 3

text:
Liity Citraan:
Jason tappaa ystävänsä ja siittää Citran. Lopulta Citra tappaa Jasonin ja kertoo, että heidän lapsensa tulee johtamaan heimoa, ja että Jason kuolee soturina.


title: Far Cry 3

text: Elokuussa 2010 PC Gamer raportoi, että "Far Cry 3" on kehityksessä Ubisoft Montrealilla.


title: Far Cry 3

text: 6. kesäkuuta 2011 Ubisoft esitteli pelin demon E3 2011 -messuilla. Tuottaja Jason Vandenberghe paljasti, että pelin tapahtumapaikka on noin kymmenen kertaa suurempi kuin pelisarjan aikaisemmissa osissa. Pelin todettiin olevan avoimeen pelimaailmaan sijoittuva hiekkalaatikkopeli. Huomiota saivat muun muassa ”Takedown”-ominaisuus käsitaistelussa ja pelihahmon kyky ampua suojasta nostamatta päätään. Pelialue on suureksi osaksi trooppista viidakkoa, mutta Ubisoftin Patrick Redding mainitsi, että arktiset tapahtumapaikat ovat mahdollisia tuleville "Far Cry" -peleille.


title: Far Cry 3

text: "Far Cry 3":n ennakkotilanneet saivat pelin "The Lost Expeditions" -version, joka sisältää kaksi ylimääräistä tehtävää. Nämä tarjoavat 40 minuuttia ylimääräistä pelisisältöä. Versio sisältää myös japanilaisen toisen maailmansodan aikaisen hätärakettiaseen käytettäväksi pelin moninpelissä.


title: Far Cry 3

text: Yhdysvalloissa pelin "GameStopista" tilanneet saavat ”The Monkey Business” -lisäsisällön, joka sisältää neljä uutta tehtävää.


title: Far Cry 3

text: Penny Arcade Expo 2012:n aikana oli pelattava pre-alpha-versio pelin moninpelistä. Jos antoi hiuksensa leikattavaksi irokeesiksi, kuten pelin Vaas-nimisellä konnalla, sai pelin ilmaiseksi sen julkaisun yhteydessä.


title: Far Cry 3

text: "Far Cry 3" sai hyvän vastaanoton kriitikoilta. GameRankings ja Metacritic antoivat PlayStation 3 -versiolle pisteet 89.18 % ja 90/100, Xbox 360 -versiolle 89.14 % ja 90/100, ja Windows-versiolle pisteet 88.12 % ja 88/100.


title: Far Cry 3

text: "Far Cry 3" peliä on myyty 4,5 miljoonaa kappaletta helmikuuhun 2013 mennessä.


title: José Manuel Garcia Cordeiro

text: José Manuel Garcia Cordeiro (s. 29. toukokuuta 1967 Seles, Angola) on portugalilainen roomalaiskatolinen piispa. Hänet vihittiin papiksi 16. kesäkuuta 1991 ja nimitettiin Bragança-Mirandan hiippakunnan johtoon 18. heinäkuuta 2011. Piispaksi vihkiminen seurasi 2. lokakuuta. Pääkonsekraattorina toimi José da Cruz Policarpo, jota avustivat António Montes Moreira ja António José Rafael.


title: Max John Rodrigues

text: Max John Rodrigues (s. 29. toukokuuta 1938 Karachi) on pakistanilainen roomalaiskatolinen piispa. Hänet vihki papiksi paavi Paavali VI 6. tammikuuta 1966. Hän sai 3. joulukuuta 1999 nimityksen Hyderabad in Pakistanin hiippakunnan johtoon, ja piispaksi vihkiminen seurasi 25. maaliskuuta 2000. Pääkonsekraattorina toimi Simeon Anthony Pereira, jota avustivat Armando Trindade ja Bonaventure Patrick Paul.


title: Etemenanki

text: Etemenanki oli Mardukille omistettu zikkurat Babylonissa. Rakennuksesta ja sen mittasuhteista on olemassa uus- ja myöhäisbabylonialaisia nuolenpäätekstejä. Rakennus on sittemmin tuhoutunut.


title: Etemenanki

text: Etemenanki on saattanut olla esikuvana Vanhan testamentin Baabelin tornia kuvaavalle kertomukselle, koska kaupunkiin oli siirretty juutalaisia näihin aikoihin.


title: Etemenanki

text: Louvressa oleva nuolenpääkirjoitustaulu Urukista 229 eaa. kuvailee Etemenankin seitsemän kerrosta ja 91 metriä korkeaksi sekä kultakin sivultaan 91 metriä leveäksi rakennukseksi. Robert Koldeweyn löydöt 1931 vahvistivat savitiilistä tehdyn rakennuksen mitat. Rakennuksen eteläpuolella oli suuret portaat. Suurikokoinen Ištarin portti ja juhlakatu johtivat kohti zikkurat-rakennusta.


title: Etemenanki

text: Myös Herodotos kuvaili 440 eaa. Babylonin muureja, palatsia ja temppelirakennusta.


title: Etemenanki

text: Etemenanki tuhoutui lopullisesti 331 eaa. Kun Aleksanteri Suuri valloitti Babylonin, hän määräsi temppelin korjattavaksi. Kun hanke ei edistynyt, hän käski tuhota jäännökset, jotta Etemenanki voitaisiin rakentaa uudelleen. Rakennushanke kuitenkin peruuntui Aleksanteri Suuren kuoleman vuoksi. Myös myöhemmät uudelleenrakennushankkeet olivat tuloksettomia.


title: Tatari

text: Tatari on asuinalue () Kesklinnan kaupunginosassa Tallinnassa. Sen pinta-ala on 22 hehtaaria ja väkiluku 2 586 henkeä (1.1.2018). Vuoden 2014 alussa asuinalueen väestöstä 58 prosenttia oli virolaisia.


title: Tatari

text: Alueella sijaitsevat muun muassa Viron musiikki- ja teatteriakatemia, elokuvateatteri "Kosmos" ja Yhdysvaltain suurlähetystö.


title: Henk Kronenberg

text: Henk Kronenberg (s. 29. syyskuuta 1934 Enschede) on alankomaalainen roomalaiskatolinen piispa, joka toimi Papua-Uudessa-Guineassa. Hänet vihittiin maristi-isien papiksi 18. lokakuuta 1961 ja nimitettiin Bougainvillen hiippakunnan johtoon 19. huhtikuuta 1999. Piispaksi vihkiminen seurasi 14. heinäkuuta. Pääkonsekraattorina toimi Karl Hesse, jota avustivat Adrian Thomas Smith ja Ambrose Kiapseni.


title: Henk Kronenberg

text: Kronenberg jäi eläkkeelle 15. joulukuuta 2009.


title: Südalinn

text: Südalinn on asuinalue () Kesklinnan kaupunginosassa Tallinnassa. Sen pinta-ala on 25 hehtaaria ja väkiluku 183 henkeä (1.1.2018). Vuoden 2014 alussa asuinalueen väestöstä 51 prosenttia oli virolaisia.


title: Bernard Unabali

text: Bernard Unabali (s. 5. toukokuuta 1957) on papuauusiguinealainen roomalaiskatolinen piispa. Hänet vihki papiksi Bougainvillen hiippakuntaan Gregory Singkai 14. joulukuuta 1985, ja hänet nimitettiin Bougainvillen vihkipiispaksi sekä Cuiculin titulaaripiispaksi 1. kesäkuuta 2006. Piispaksi vihkiminen seurasi 6. syyskuuta. Pääkonsekraattorina toimi Henk Kronenberg, jota avustivat Alphonse Liguori Chaupa ja John Ribat.


title: Bernard Unabali

text: 15. joulukuuta 2009 Unabali sai nimityksen Bougainvillen piispaksi.


title: Michael Meier

text: Michael Meier (s. 19. lokakuuta 1928 Wolfshausen) on saksalainen, Papua-Uudessa-Guineassa toiminut roomalaiskatolinen arkkipiispa. Hänet vihittiin Jumalan Sanan seuran papiksi 30. toukokuuta 1957 ja nimitettiin Mount Hagenin koadjuuttoriarkkipiispaksi 2. heinäkuuta 1984. Piispaksi konsekroinnin suoritti 15. elokuuta George Elmer Bernarding, jota avustivat Francesco De Nittis ja Gregory Singkai.


title: Michael Meier

text: 7. maaliskuuta 1987 Meieristä tuli Mount Hagenin arkkipiispa, ja hän toimi tässä virassa, kunnes jäi eläkkeelle 17. heinäkuuta 2006.


title: Francesco De Nittis

text: Francesco De Nittis (3. heinäkuuta 1933 Vieste – 10. maaliskuuta 2014) oli italialainen roomalaiskatolinen arkkipiispa, joka toimi kirkkonsa diplomaattisissa tehtävissä. Hänet vihittiin papiksi 15. heinäkuuta 1956. Hänet nimitettiin Tuneksen titulaariarkkipiispaksi sekä apostoliseksi pro-nuntiukseksi Papua-Uusi-Guineaan ja apostoliseksi delegaatiksi Salomonsaarille 7. maaliskuuta 1981. Piispaksi vihkiminen seurasi 2. toukokuuta. Pääkonsekraattorina toimi Agostino Casaroli, jota avustivat Duraisamy Simon Lourdusamy ja Valentino Vailati.


title: Francesco De Nittis

text: 24. tammikuuta 1985 De Nittis sai nimityksen apostoliseksi nuntiukseksi El Salvadoriin ja 10. huhtikuuta 1986 lisäksi Hondurasiin. 25. kesäkuuta 1990 hänet nimitettiin apostoliseksi nuntiukseksi Uruguayyn, ja hän toimi tässä tehtävässä, kunnes erosi 11. marraskuuta 1999.


title: Martino Canessa

text: Martino Canessa (s. 22. heinäkuuta 1938 Voltri) on italialainen roomalaiskatolinen piispa. Hänet vihittiin papiksi 29. kesäkuuta 1962 ja nimitettiin Genova-Bobbion arkkihiippakunnan vihkipiispaksi sekä Tigisi in Mauretanian titulaaripiispaksi 20. kesäkuuta 1989. Piispaksi vihkiminen seurasi 9. heinäkuuta. Pääkonsekraattorina toimi Giovanni Canestri, jota avustivat Alessandro Piazza ja Giacomo Barabino.


title: Martino Canessa

text: Canessa sai 2. helmikuuta 1996 nimityksen Tortonan piispaksi.


title: Simone Pietro Grassi

text: Simone Pietro Grassi (8. toukokuuta 1856 Schilpario – 1. marraskuuta 1934) oli italialainen roomalaiskatolinen piispa. Hänet vihittiin papiksi joulukuussa 1878 ja nimitettiin Tortonan hiippakunnan johtoon 22. joulukuuta 1914. Piispaksi vihkiminen seurasi 25. huhtikuuta 1915. Pääkonsekraattorina toimi Andrea Carlo Ferrari. Grassi asetettiin virkaansa 27. kesäkuuta 1915, ja hän toimi siinä, kunnes kuoli 78 vuoden iässä.


title: Alessandro Piazza

text: Alessandro Piazza (20. heinäkuuta 1915 Genova – 10. syyskuuta 1995) oli italialainen roomalaiskatolinen piispa. Hänet vihittiin papiksi 11. kesäkuuta 1938 ja nimitettiin Albengan hiippakunnan johtoon 18. toukokuuta 1965. Piispaksi vihkiminen seurasi 24. kesäkuuta. Pääkonsekraattorina toimi Giuseppe Siri, jota avustivat Pietro Zuccarino ja Franco Costa.


title: Alessandro Piazza

text: Piazza osallistui Vatikaanin toiseen kirkolliskokoukseen. Hänen kaudellaan hänen johtamansa hiippakunnan nimeksi vaihdettiin Albenga-Imperia, ja hän toimi sen piispana, kunnes jäi eläkkeelle 6. lokakuuta 1990.


title: Alberto Tanasini

text: Alberto Tanasini (s. 6. elokuuta 1945 Ravenna) on italialainen roomalaiskatolinen piispa. Hänet vihki papiksi Genovan arkkihiippakuntaan Giuseppe Siri 1. maaliskuuta 1969, ja hänet nimitettiin sen vihkipiispaksi ja Suellin titulaaripiispaksi 6. heinäkuuta 1996. Piispaksi konsekroinnin suoritti 14. syyskuuta Dionigi Tettamanzi, jota avustivat Giacomo Barabino ja Martino Canessa.


title: Alberto Tanasini

text: Tanasini sai 20. maaliskuuta 2004 nimityksen Chiavarin piispaksi, jonka virkaan hänet asetettiin 16. toukokuuta.


title: Emilio Patriarca

text: Emilio Patriarca (s. 10. heinäkuuta 1937 Varese) on italialainen roomalaiskatolinen piispa. Hänet vihki papiksi Milanon arkkihiippakuntaan tuleva paavi Paavali VI 28. kesäkuuta 1962. Hänet nimitettiin Monzen hiippakunnan piispaksi Sambiaan 22. kesäkuuta 1999, ja hänet konsekroi 19. syyskuuta Carlo Maria Martini, jota avustivat Medardo Joseph Mazombwe ja Raymond Mpezele.


title: Gastone Simoni

text: Gastone Simoni (s. 9. huhtikuuta 1937 Castelfranco di Sopra) on italialainen roomalaiskatolinen piispa. Hänet vihittiin papiksi 1. tammikuuta 1960 ja nimitettiin Praton hiippakunnan johtoon 7. joulukuuta 1991. Piispaksi vihkiminen seurasi 6. tammikuuta 1992. Pääkonsekraattorina toimi paavi Johannes Paavali II, jota avustivat Giovanni Battista Re ja Giuseppe Uhac. Simoni asetettiin virkaansa 23. helmikuuta 1992.


title: Salvatore Di Cristina

text: Salvatore Di Cristina (s. 16. maaliskuuta 1937 Palermo) on italialainen roomalaiskatolinen arkkipiispa. Hänet vihittiin papiksi Palermon arkkihiippakuntaan 2. heinäkuuta 1960 ja nimitettiin sen vihkipiispaksi sekä Biltan titulaaripiispaksi 23. joulukuuta 2000. Piispaksi vihkiminen seurasi 26. tammikuuta 2001. Pääkonsekraattorina toimi Salvatore De Giorgi, jota avustivat Salvatore Pappalardo ja Vincenzo Cirrincione.


title: Salvatore Di Cristina

text: Di Cristina sai 2. joulukuuta 2006 nimityksen Monrealen arkkipiispaksi, jonka virkaan hänet asetettiin 23. joulukuuta. Hän jäi eläkkeelle 8. helmikuuta 2013.


title: Carlo Ellena

text: Carlo Ellena (s. 28. maaliskuuta 1938 Valperga) on italialainen roomalaiskatolinen piispa. Hänet vihittiin papiksi Torinon arkkihiippakuntaan 29. kesäkuuta 1962 ja nimitettiin brasilialaisen Zé-Docan hiippakunnan johtoon 18. helmikuuta 2004. Piispaksi konsekroinnin suoritti 12. kesäkuuta Severino Poletto, jota avustivat Paulo Eduardo Andrade Ponte, Affonso Felippe Gregory, Walmir Alberto Valle ja Luís d'Andrea.


title: Raymond Mpezele

text: Raymond Mpezele (s. 7. toukokuuta 1939) on sambialainen roomalaiskatolinen piispa. Hänet vihittiin papiksi 7. syyskuuta 1969 ja nimitettiin Livingstonen hiippakunnan johtoon 3. toukokuuta 1985. Piispaksi vihkiminen seurasi 7. heinäkuuta. Pääkonsekraattorina toimi James Corboy, jota avustivat Adrian Mung'andu ja Elias White Mutale.


title: Hojas Blues Band

text: Hojas Blues Band on suomalainen bluesyhtye joka joka aloitti toimintansa nimellä "Hojas"


title: Bob Welch

text: Bob Welch, oikealta nimeltään Robert Lawrence Welch Jr, (31. elokuuta 1945 Los Angeles, Kalifornia – 7. kesäkuuta 2012 Nashville, Tennessee), oli yhdysvaltalainen muusikko. Vuosina 1971–1974 hän toimi kitaristina ja laulajana Fleetwood Mac -yhtyeessä, tämän jälkeen Paris-yhtyeessä Glenn Cornickin kanssa. Tätä seurasi sooloura, joka tuotti 1970-luvulla hittisinglet ”Hot Love, Cold World”, ”Ebony Eyes”, ”Precious Love” ja ”Sentimental Lady”. Hän osasi soittaa puupuhaltimia, mutta erityisesti kitaraa. Kuolemaa pidetään itsemurhana.


title: Harry Ekman

text: Harry Ekman (s. Chicago 1923, k. 1999 ) oli yhdysvaltalainen kuvittaja, mainospiirtäjä ja pin-up-taiteilija. Hän aloitti uransa Gil Elvgrenin oppipoikana ja työtoverina, ja ryhtyi myöhemmin itsenäiseksi kalenteritaiteilijaksi. Ekman käytti samaa työskentelytapaa kuin Elvgrenkin: hän valokuvasi mallinsa ja maalasi öljyvärein 76 × 61 senttimetrin kokoiselle kankaalle valokuvan pohjalta.


title: Mariankirkko (Neubrandenburg)

text: Mariankirkko () on vuonna 1298 valmistunut kirkkorakennus Neubrandenburgissa Saksassa. Sen rakennutti Brandenburgin rajakreivi Juhana I, ja sitä uudistettiin 1832–1841. Kirkko tuhoutui pahoin toisen maailmansodan loppuvaiheessa. Kirkon raunioihin päätettiin tehdä konserttisali ja taidegalleria. Konserttisalin avajaiset olivat 2001, ja rakennus tunnetaan nykyään nimellä Neubrandenburgin konserttikirkko ().


title: Mariankirkko (Neubrandenburg)

text: Brandenburgin rajakreivi Juhana I määräsi vuonna 1248 rakennettavaksi Neubrandenburgin kaupungin ja kaupungin seurakuntakirkon. Mariankirkon vanhimmat osat ovat tornin alaosat ja sen pohjoispuolella oleva halli, jotka on muurattu luonnonkivestä (). Muutoin kirkko on muurattu tiilestä. Se vihittiin käyttöön vuonna 1298. Kirkon keskilaivan holvi tuhoutui, kun kaupungissa raivosi tulipalo vuonna 1676.


title: Mariankirkko (Neubrandenburg)

text: Kiinnostus goottilaiseen arkkitehtuuriin lisääntyi. Mecklenburg-Strelitzin suurherttua Yrjön määräyksestä kirkkoon tehtiin mittava uudistyö vuosina 1832–1841. Uudistyön arkkitehtina oli Friedrich Wilhelm Buttel. Hän säilytti kirkon alkuperäiset osat ja lisäsi puuttuvien osien tilalle goottilaista tyyliä olevia uudisosia. Samalla lisäysten tuli kuitenkin ilmentää vallitsevaa romanttista suuntausta.


title: Mariankirkko (Neubrandenburg)

text: Pohjamuodoltaan Mariankirkko oli alun perin kolmilaivainen hallikirkko, jonka sivulaivat olivat leveydeltään puolet keskilaivasta. Keskilaivassa oli yhdeksän ristiholvia. Kirkon torni on länsipäädyssä. Itäpäädyn näyttävä seinä on suora, siinä on alaosassa kolme ikkunaa ja ulkopuoliset tukipilarit. Itäpäädyssä on käytetty tiilien lisäksi kiveä, runsaasti muototiiliä ja taidokasta muuraustekniikkaa. Päädyn kruunaa viisi "fiaalia", koristeellista pikkutornia, jotka jakavat päätykolmion neljään osaan. Näissä osissa on holvikaaret, keskimmäisissä kaksi päällekkäin. Holvikaari-valeikkunoiden eteen on muurattu verhofasadiksi koristeellinen sauvasto ja ruususto (). Kirkon jokaisessa kulmassa on monikulmaiset porrastornit, jotka toimivat myös vinojäykisteinä.


title: Mariankirkko (Neubrandenburg)

text: Toisen maailmansodan viimeisinä päivinä 29.–30. huhtikuuta 1945 noin 80 % Neubrandenburgin kaupungin historiallisesta keskustasta tuhoutui tulipalossa, kun puna-armeija jyräsi kaupungin. Kirkosta jäi pystyyn vain tiiliset ulkoseinät ja osa tornista.


title: Mariankirkko (Neubrandenburg)

text: Vuonna 1975 Meclenburgin evankelis-luterilainen kirkko, Neubrandenburgin kaupunki ja Neubrandenburgin hallinnollinen piirikunta ("Bezirk") sopivat, että raunioituneeseen kirkkoon rakennetaan konserttisali ja sen ullakolle taidegalleria. Rakennustyöt alkoivat seuraavana vuonna. Neubrandenburgilaiset olivat tosin jo vuonna 1948 raivanneet kirkon päälaivan juhlistaakseen kaupunkinsa perustamisen 700-vuotispäivää. Kirkon ulkoseinät restauroitiin ja siihen rakennettiin teräksiset vesikattorakenteet ja yläpohja ontelolaattasovellutuksena. Vesikaton kuormat tulivat ulkoseinien varaan, koska suunnitellusta käytöstä johtuen keskilaivaa kannattavat pilarit olisivat olleet tiellä eikä niitä siksi rakennettu uudelleen.


title: Mariankirkko (Neubrandenburg)

text: Vuonna 1989 kaupunki uusi päätöksen rakentaa kirkkoon konserttisali ja taidegalleria. Suunnittelijaksi valittiin aluksi neubrandenburgilainen arkkitehti Josef Walter. Kirkossa tehtiin 1994–1995 arkeologisia kaivauksia ja yleisö pääsi 1996 tutustumaan kirkon rakennustöihin. Samana vuonna taloussyyt pakottivat muuttamaan kirkon käyttösuunnitelmia. Vanhat suunnitelmat hyllytettiin ja konserttisalin rakentamiseksi järjestettiin Euroopan laajuinen arkkitehtikilpailu. Kilpailun voitti suomalainen arkkitehtitoimisto Pekka Salminen Oy. Muutostyön suunnittelu alkoi Salmisen johdolla vuonna 1997 ja rakentaminen 1998.


title: Mariankirkko (Neubrandenburg)

text: Kirkon sisärakenteet on toteutettu pääosin betonirakentein, joiden pinnat ovat puhdasvalettuja ja sileitä. Entisen kirkkosalin takaosaan rakennettiin lämpiö. Sen ja konserttisalin välinen seinä on lasia. Seinän tukirakenteena on kapeat levymäiset betonipilarit, joihin 164-paikkainen urkuparvi osittain tukeutuu. Parvi on betonirakenteinen ja sen alapinta on porrastettu. Lämpiössä on parvikerrokset, jotka tukeutuvat kahteen 35 metriä korkeaan betoniseen torniin kuten yleisöporraskin. Tornien sisällä on hissi, varapoistumistieporras ja tekniikkakuiluja. Koska kirkkosali oli konserttisalin akustiikalle turhan leveä, sitä kavennettiin lisäämällä lasiset heijastinpinnat sivuseinien ylä- ja alaosaan.


title: Mariankirkko (Neubrandenburg)

text: Kirkkosalin DDR:n aikainen betonikatto on peitetty valokatolla, joka on tehty erimuotoisista teräs–lasi-rakenteisista pyramideista. Pyramidit ohjaavat äänen akustiikan vaatimusten mukaisesti. Valokaton yläpuolinen tila on varusteltu teattereiden köysiullakon tapaan. Konserttisalin ulkoseinät on jätetty tiilipinnalle.


title: Mariankirkko (Neubrandenburg)

text: Kirkon avajaiskonsertti pidettiin 13. heinäkuuta 2001.


title: Mariankirkko (Neubrandenburg)

text: Konserttisalissa on 851 istumapaikkaa, joista 164 parvella. Salin tilavuus on 15 200 kuutiometriä. Uudistustyön kustannukset olivat 1. rakennusvaiheessa 16,5 milj. euroa ja 2. vaiheessa 5,3 milj. euroa, jolla hankittiin muun muassa urut ja näyttämötekniikkaa.


title: Mariankirkko (Neubrandenburg)

text: Marienkirchenin tornissa olleet viisi kirkonkelloa olivat olleet neubrandenburgilaisille niin tärkeät, että he olivat jopa maksaneet lunnaat estääkseen niiden tuhoamisen kolmikymmenvuotisen sodan aikana. Tämän jälkeen kellot vaurioituivat tulipaloissa ja tornisortumissa, ja lopulta ne varastettiin. Vuonna 2006 torniin saatiin viimein viisi uutta teräksistä kelloa.


title: Mariankirkko (Neubrandenburg)

text: Marienkirchen konserttisali sai Suomessa vuoden 2001 Vuoden betonirakenne -palkinnon. Pääsuunnittelijan, arkkitehtitoimisto Pekka Salminen Oy:n lisäksi palkittiin kohteen rakennesuunnittelija insinööritoimisto Oy Matti Ollila & Co sekä yhteistyökumppanit, työmaan johdosta ja valvonnasta vastannut Bauleitung + Projektsteuerung Thoma + Noack, betonitöiden urakoitsija Bilfinger + Berger Bauaktiengesellschaft ja rakennuttaja, Neubrandenburgin kaupunki.


title: Kuonoankeriaat

text: Kuonoankeriaat (Serrivomeridae) on ankeriaskaloihin kuuluva heimo. Heimon lajeja tavataan syvistä vesistä Atlantin, Intian valtameren ja Tyynenmeren alueilta.


title: Kuonoankeriaat

text: Kuonoankeriaiden heimoon kuuluu 2 sukua ja 10 lajia. Lajeja ovat muun muassa kuonoankerias ("Serrivomer sector") ja mustakuonoankerias ("S. brevidentatus"). Kooltaan heimon kalat kasvavat suurimmillaan noin 60–76 cm pitkiksi. Ruumiinrakenteeltaan ne ovat pitkulaisia ja tunnusomainen piirre on litteä pää ja pitkä kuono ja leuat. Leuoissa on pieniä hampaita sahamaisina rivistöinä. Aikuisilla koirailla leuat ovat surkastuneet. Selkäevä- ja peräevä ovat pitkät ja yhtyneet pyrstöevän kanssa. Selkäevä on hieman peräevää lyhyempi. Kuonoankeriaiden silmät ovat kookkaat. Heimon lajit ovat suomuttomia ja kylkiviiva on epätäydellinen. Väriltään kuonoasnkerialajit ovat tummanruskeita tai mustia ja suomuissa on hopeanhohtoinen kiilto.


title: Kuonoankeriaat

text: Kuonoankeriaita tavataan lämpimistä ja lauhkeista vesistä Atlantista, Intian valtamerestä ja Tyynestämerestä. Ne elävät yleensä 500–1 000 metrin syvyydessä merenpinnasta.


title: Koski (Hattula)

text: Koski on kylä Hattulan kunnassa Kanta-Hämeessä. Nimensä se on saanut kylän lävitse virtaavasta joesta ja koskista. Kosken kylässä sijaitsee vuoteen 2011 asti toiminut Mauri Sariolan koulu (entinen Kosken koulu).


title: Amerikan pastillit

text: Amerikan pastillit ovat Fazerin valmistamia suklaamakeisia. Pastillit valmistetaan Lappeenrannassa Saimaan rannalla sijaitsevassa tehtaassa.


title: Amerikan pastillit

text: Pastillit ovat kiekonmallisia raemakeisia, joiden sisällä on maitosuklaata. Niitä on kolmea eri väriä: oranssia, vihreää ja liilaa. Pastilleja on saatavana 150 gramman pussissa sekä 50 gramman rasiassa. Lisäksi niitä myydään 2,4 kilogramman laatikossa.


title: Amerikan pastillit

text: Suklaayhdistyksen sivuilla Amerikan pastillien makuarvioiden keskiarvo on vierailijoilla 3,66/5,0 ja 3,27/5,0 sivuston jäsenillä.


title: Sininen Snellman

text: Sininen Snellman oli Oskar Nylanderin vuonna 1849 maalama J. V. Snellmanin muotokuva, joka tuhoutui Ostrobotnian tulipalossa vuonna 2008.


title: Sininen Snellman

text: Oululainen Nylander matkusti Kuopioon keväällä 1849 maalatakseen muotokuvia Kellgrenin ja Frosteruksen perheiden jäsenistä. Kauppias August Kellgrenin ensimmäinen vaimo oli ollut Nylanderin täti. Kuopion yläalkeiskoulun rehtorina toiminut J. V. Snellman oli Kellgrenien hyvä ystävä ja näin Nylander lienee saanut mahdollisuuden myös Snellmanin muotokuvan maalaamiseen. Snellmanin itsensä mukaan maalaus tehtiin nimenomaan Nylanderin pyynnöstä, koska tämä oli työn puutteessa.


title: Sininen Snellman

text: Biedermeier-tyylin maalaus esittää 42-vuotiasta Snellmania kirjoittamassa sulkakynällä sinisessä työtakissa. Hänen edessään on lakikirja. Snellmanin olemuksesta heijastuu hänen elämäntilanteestaan johtuva huoli. Mallina oleminen ei myöskään miellyttänyt Snellmania, niinpä Nylander säästi Snellmanin aikaa käyttämällä Ch. E. Frosteruksen kättä Snellmanin käden mallina.


title: Sininen Snellman

text: Pohjalainen Osakunta maksoi maalauksesta Nylanderille 25 ruplaa Tornion piirilääkärin C. R. Ehrströmin kuvataiteiden tukemiseen lahjoittamista varoista. Ostrobotnian toisen kerroksen Snellman-kabinetissa syttyi 29. marraskuuta 2008 tulipalo, joka tuhosi kabinetin täysin ja sen mukana Sinisen Snellmanin sekä myös Fredric Westinin maalaaman Frans Mikael Franzénin muotokuvan.


title: 70-vuotismuhennos

text: 70-vuotismuhennos (engl. "Septuagenarian Stew: Stories & Poems") on Charles Bukowskin vuonna 1990 julkaistu novelli- ja runokokoelma. Kirjan julkaisi suomennettuna Sammakko vuonna 2012 ilman runoja. Teoksen runoja on julkaistu aiemmissa Sammakon Bukowski runokokoelmissa Eläkeläinen Kaliforniasta ja 234 runoa.


title: Puukaasuliesi

text:
Puukaasuliesi (englanniksi wood gas stove) on pyrolyysissa muodostuvan puukaasun polttamiseen perustuva keitin. Kaasuttamalla polttoaineena käytettävä biomassa, kuten puu, saavutetaan kaasulla keittämisen etuja ja voidaan hyödyntää monenlaisia polttoaineita. Kaasuttaminen tehostaa polttoaineen käyttöä verrattuna avotulella tai perinteisessä tulisijassa tapahtuvaan polttamiseen.
Reedin ja Larsonin kehittämä puukaasuliesi perustuu "käännettyyn alavetokaasuttimeen" (inverted downdraft gasifier). Erityisesti kehittyviin maihin tarkoitetun lieden käyttämä puukaasutin eroaa toimintaperiaatteeltaan sekä runsaasti tervaa muodostavista ylävetokaasuttimista että perinteisistä esimerkiksi häkäpönttöautoissa käytetyistä alavetokaasuttimista. Lieden toiminta perustuu ilman vapaaseen virtaukseen, toisin kuin useimmat muut puukaasuttimet, joissa käytetään imua tai puhallusta.


title: Puukaasuliesi

text: Liesi koostuu esimerkiksi kahdesta sisäkkäisestä "astiasta", joista sisempää nimitetään kaasusydämeksi (gas wick). Kiinteä polttoaine palaa ulommassa astiassa epätäydellisesti eli tapahtuu pyrolyysi. Siinä muodostuva hiilidioksidi pelkistyy hiilikerroksessa hiilimonoksidiksi, joka virtaa astioiden välisessä tilassa ylöspäin ja lisäilmaa saatuaan palaa lieden yläosassa. Reedin ja Larsonin lieden yksinkertaista mallia ei uudelleentäytetä tai kohenneta käyttökerran aikana. Lieden pohjalla oleva arina turvaa pyrolyysissa tarvittavan ilman saannin pohjassa olevista ilmarei'istä, jotka voivat olla säädettäviä.


title: Fetarbitaali

text: Fetarbitaali eli fenetarbitaali on barbituraattijohdannainen lääkeaine. Sillä on kouristuksia ehkäisevä vaikutus ja se on sedatiiviselta vaikutukseltaan muita barbituraatteja miedompi. Sillä mielletään olevan muita samankaltaisia aineita pienempi väärinkäyttöpotentiaali.


title: Fetarbitaali

text: Fetarbitaalin kemiallinen kaava on CHNO, CAS-numero 357-67-5 ja moolimassa 260,288 g/mol.


title: Lounaalla

text: Lounaalla (engl. "The Captain is Out to Lunch and the Sailors Have Taken Over the Ship") on Charles Bukowskin vuonna 1998 postuumisti julkaistu päiväkirjamerkintöjä sisältävä teos.


title: Lounaalla

text: Päiväkirja kattaa ajanjakson 28. elokuuta 1991 – 27. helmikuuta 1993 ja sen on kuvittanut sarjakuvataiteilija Robert Crumb.


title: Lounaalla

text: Suomeksi kirjan julkaisi Sammakko Seppo Lahtisen suomentamana vuonna 1999. Kirja sisältää myös toukokuussa 1990 kirjoitetun tekstin "Hulluuteni" ("My Madness") teoksesta "Betting on the Muse". Pokkaripainos julkaistiin vuonna 2011.


title: Metarbitaali

text: Metarbitaali on barbituraattijohdannainen lääkeaine. Sen patentoi Emil Fischer vuonna 1905 työskennellessään Merckille. Metarbitaalilla on kouristuksia ehkäisevä vaikutus ja sitä on käytetty epilepsian hoidossa. Sillä on samankaltainen vaikutus fenobarbitaalin kanssa.


title: Metarbitaali

text: Metarbitaalia myytiin nimellä "Gemonil" vuosina 1952-1990.


title: Metarbitaali

text: Metarbitaalin kemiallinen kaava on CHNO, CAS-numero 50-11-3 ja moolimassa 198,219 g/mol.


title: Metoheksitaali

text: Metoheksitaali (metoheksitoni) on barbituraattijohdannainen lääkeaine. Se on luokiteltu lyhyt- ja nopeavaikutteiseksi ja samankaltaiseksi tiopentaalinatriumin kanssa. Sen eliminaation puoliintumisaika on 5,6 ± 2,7 minuuttia. Metoheksitaalia myytiin nukutuslääkkeenä nimellä "Brevital".


title: Metoheksitaali

text: Sitä on käytetty anestesia-aineena ja rauhoitusaineena esimerkiksi hammaslääkärissä.


title: Kuningatar Elisabetin timanttijuhlan konsertti

text: Kuningatar Elisabet II:n konsertti pidettiin 4. kesäkuuta 2012 Buckinghamin palatsia vastapäätä The Mall -kadulla kuningatar Elisabetin kunniaksi. Konserttialueella oli noin 10 000 katsojaa, jotka olivat valikoituneet sinne arvonnan kautta. Lisäksi alueen ympärille oli asetettu suuria näyttöjä, joiden välityksellä tuhannet muut saattoivat seurata konserttia St Jamesin puistossa ja Green Parkissa. Konsertin kokoamisesta vastasi Gary Barlow. Konsertissa oli paikalla itse kuningatar Elisabet II sekä muita kuninkaallisen perheen jäseniä. Suomessa Yle lähetti koko konsertin suorana televisiosta.Konsertin valoshow oli huomattava. Valoshowssa käytettiin muun muassa isoja kuvaruutuja (joissa näytettiin otoksia esiintyjien taustalla), lasershowta, tuli- ja valoefektejä sekä ilotulitusta. Yksi konsertin kohokohtia valoshowneen oli Sir Paul McCartneyn esittämä Bond-elokuvan tunnussävelmä ”Live and let die”, sekä Madness-yhtyeen ”Our house” aikana tapahtunut valoshow, jossa Buckinghamin palatsia käytettiin valoshown taustana, ja valoshowlla näytettiin poistettavan sen julkisivun seinä näyttäen mitä sisällä huoneissa oli. Konsertti päättyi ilotulitukseen ja valospektaakkeliin, jossa Kuningatar sytytti laser-sädettä kohdistavalla lasitimantilla ison soihtutulen. Sen jälkeen palatsi valaistiin väreiltään puna-valko-siniseksi ja palatsin yllä oli samanaikaisesti suuri ilotulitus, joka päättyi suureen valoräjähdykseen, joka sisälsi koko palatsin, jonka jälkeen taivaalle palatsin ylle heijastettiin pyörivä tähtiympyräkuvio.


title: Suomen joukkue lentopallon Maailmanliigassa 2012

text: Suomen lentopallomaajoukkue oli mukana vuoden 2012 Lentopallon maailmanliigassa. Suomi jäi lohkossaan viimeiseksi eli neljänneksi voitettuaan kolme ja hävittyään yhdeksän peliä. Suomi säilytti kuitenkin paikkansa Maailmanliigassa myös kesälle 2013.


text: Suomi oli mukana nyt seitsemättä vuotta perättäin ja kaikkiaan kahdeksatta kertaa. Maailmanliigaa pelattiin aiemmista vuosista poiketen turnausmuotoisesti. Suomen lohkossa olivat mukana Brasilia, Puola ja Kanada. Turnaukset pelattiin touko-kesäkuussa Kanadan Torontossa, Puolan Katowicessa, Brasilian Sao Bernardo do Camposissa sekä Tampereella.Suomi pelasi ensimmäisen turnauksen Kanadan Torontossa voittaen Puolan ja häviten Brasilialle sekä Kanadalle.


text: Puolan Katowicen turnauksessa Suomi voitti Kanadan, mutta hävisi Brasilialle sekä Puolalle.


text: Brasilian Sao Bernardo do Campossa Suomi voitti Kanadan, mutta hävisi Brasilialle sekä Puolalle.


text: Tampereen päätösturnauksessa Suomi jäi voitoitta ja samalla lohkossa neljänneksi eli viimeiseksi.


text: Suomen joukkueessa nähtiin kaksi maajoukkuedebytanttia, kun keskitorjuja Tommi Siirilä ja yleispelaaja Jouni Palokangas tulivat mukaan. Siirilä debytoi Kanadan Toronton turnauksessa ja Palokangas Puolan Katowicen turnauksessa. Myös libero Jesse Mäntylä nähtiin ensimmäistä kertaa tositoimissa liberon paikalla Katowicen turnauksessa. Vasta 17-vuotias Elviss Krastins ei vielä saanut maajoukkue- tai maailmanliigakastetta, vaikka oli mukana Tampereen viikonlopun 14 pelaajan ryhmässä.


title: Lee Chun-Pyo

text: Lee Chun-Pyo (; s. 9. kesäkuuta 1951) on eteläkorealainen entinen lentopalloilija. Hän osallistui Montréalin olympialaisiin 1976, joissa Etelä-Korea sijoittui kuudenneksi. Lee toimii nykyään maajoukkueen managerina.


title: Rauno Tirri

text: Rauno Tirri on naantalilainen Turun yliopistosta eläkkeelle jäänyt eläinfysiologian professori ja kirjailija. Vuonna 1994 hän sai Suomen leijonan ritarikunnan I luokan ritarimerkin sekä vuonna 2002 tiedonjulkistamisen valtionpalkinnon teoksesta "Biologian sanakirja" yhdessä muiden tekijöiden kanssa.


title: Rauno Tirri

text: Rauno Tirri syntyi Karjalassa ja muutti perheineen Naantaliin vuonna 1941. Naantalin yhteiskoulusta hän valmistui vuonna 1954 ylioppilaana ja opiskeli sen jälkeen biologiaa Turun yliopistossa valmistuen filosofian maisteriksi vuonna 1960. Tohtoriksi Tirri väitteli vuonna 1966 ja jatkoi tutkimusta sekä opetusta Turun yliopistossa eläkkeelle jäämiseensä vuoteen 1997 saakka. Tirri asui myös Raisiossa sekä Turussa ja vuoden Englannissa. Rauno Tirri oli naimisissa Seija Tirrin kanssa joka oli teollisuuslaitosten ulkomaankirjeenvaihtaja ja kääntäjä. Seija Tirri menehtyi sairauteen vuonna 2016.


title: Tirri

text: Tirri voi tarkoittaa seuraavaa:


title: Eugene Botes

text: Eugene Botes (s. 9. kesäkuuta 1980 Vanderbijlpark) on eteläafrikkalainen uimari.


title: Eugene Botes

text: Botes asui Etelä-Afrikassa kunnes muutti 13-vuotiaana Yhdysvaltoihin Pennsylvaniaan, ja hänellä on myös Yhdysvaltain kansalaisuus. Hän ui seuratasolla Pennsylvanian osavaltionyliopiston joukkue Nittany Lionsissa. Botes kilpaili seuransa ensimmäisenä uimarina MM-kisoissa ja universiadeissa vuonna 2003, ja osallistui myös vuoden 2004 olympialaisiin. Hän oli Ateenassa pidetyissä olympiakisoissa 100 metrin perhosuinnissa 30. ja kisasi maansa 4 × 100 metrin sekaviestijoukkueessa, joka sijoittui kolmanneksitoista.


title: Rachel Schill

text: Rachel Schill (s. 9. kesäkuuta 1982 Kitchener) on kanadalainen softballpelaaja. Hän pelasi maansa joukkueessa Ateenan olympialaisissa 2004, joissa Kanada sijoittui viidenneksi.


title: Gisle Fenne

text: Gisle Oddvar Fenne (s. 9. kesäkuuta 1963 Voss) on norjalainen entinen ampumahiihtäjä. Hän edusti seuratasolla Voss Skiskyttarlagia.


title: Gisle Fenne

text: Fenne osallistui Calgaryn olympialaisiin 1988, joissa hän kilpaili maansa kuudenneksi sijoittuneessa viestijoukkueessa ja oli 20 kilometrin matkalla 30. ammuttuaan viisi laukausta ohi. Hän sai seuraavana vuonna MM-kisoissa normaalimatkalta hopeaa ja viestistä pronssia. Fenne oli viestissä MM-pronssilla jälleen Lahdessa 1991 ja sai seuraavana vuonna joukkuekilpailusta hopeaa MM-kilpailuissa Novosibirskissä. Hän sijoittui 20 kilometrillä yhdeksänneksi ja oli mukana Norjan 4 × 7,5 kilometrin viestijoukkueessa, joka oli kisan viides.


title: János Juszkó

text: János Juszkó (9. kesäkuuta 1939 Szeged – 2. toukokuuta 2018) oli unkarilainen maantiepyöräilijä. Hänen seuransa oli budapestilainen BVSC. Juszkó osallistui Tokion olympialaisiin 1964, joissa hän oli maantieajon 24. ja ajoi 100 kilometrin joukkueaika-ajossa, jossa Unkari sijoittui kahdenneksitoista.


title: Hombori

text: Hombori on maalaiskunta ja sen keskuskylä Moptin alueen Douentzan piirissä Malissa. Se sijaitsee Homborivuorten pohjoispuolella 150 kilometriä Douentzasta itään. Kunnassa on 23 100 ja keskuskylässä 7 100 asukasta (vuonna 2009, väestönlaskenta).


title: Hombori

text: Homborin kunnan pinta-ala on 2 203 neliökilometriä. Se rajoittuu etelässä Douentzan piirin Mondoron ja lännessä Haïrén sekä pohjoisessa ja idässä Gourma-Rharousin piirin Inadiatafanen ja Gossin kuntiin.


title: Hombori

text: Alue on pinnanmuodostukseltaan tasankoa, jonka keskellä kohoavat Homborivuoret. 1155 metriä korkea Hombori Tondo on Malin korkein kohta. Seutu kuuluu Sahelin vyöhykkeeseen. Vuotuinen sademäärä on keskimäärin 200 millimetriä. Vesistöt ovat sadekauden jälkeen kuivuvia jokia ja lampia. Kasvillisuus on pensas- ja metsäsavannia. Eläinkuntaan kuuluvat Gourman norsut.


title: Hombori

text: Kuntaan kuuluu 20 kylää ja kuusi paimentolaisryhmää. Asukkaat ovat enimmäkseen songhaita. Lisäksi on fulbeja, dogoneja ja bambaroita. Vallitseva uskonto on islam.


title: Hombori

text: Seudun kanta-asukkaina pidetään dogoneja. Songhait ovat saapuneet Homborivuorille useassa aallossa Gaon, Timbuktun ja Rharousin suunnasta. Kansanperinteen mukaan alkuperäisiä kyliä oli viisi. Vihollisiaan paenneet songhait perustivat uuden kylän, joka sai nimensä sanoista "How boori gaïndi" (”Tänään on hyvä päivä”).


title: Hombori

text: Sonni Ali Berin aikana 1460- ja 1470-luvuilla Homborista tuli Songhaivaltakuntaan kuuluneen maakunnan keskus. Alueen päälliköllä eli "Hombori-koylla" oli huomattava vaikutusvalta Gaon hovissa. Homborin päällikkönä toimineesta Mohammed Tourésta tuli sittemmin valtakunnan hallitsija. Marokkolaisten lyötyä songhait Tondibissa vuonna 1591 Hombori toimi askia Nouhoun jatkaman vastarinnan keskuksena. Marokkolaisen Mahmoud ben Zergoun -paššan joukot valtasivat alueen vuonna 1595.


title: Hombori

text: Timbuktun marokkolaisten vallan heikennyttyä 1600-luvulla Hombori joutui Gourman tuaregien valtapiiriin. Tasangon viljely kävi mahdottomaksi orjakauppiaiden hyökkäysten takia, ja asukkaat vetäytyivät vuorten kiviterasseille puolustuslinnoitusten suojaan. Songhaivaltakunnan aikana alkanut islamin leviäminen jatkui 1800-luvulla. Macinan fulbet pakkokäännyttivät Homborin asukkaat muslimeiksi, minkä johdosta osa heistä pakeni Doriin.


title: Hombori

text: Ranskan siirtomaajoukot saapuivat alueelle vuonna 1899. Ranskalaiset solmivat rauhansopimuksen Homborin päällikön Kodan kanssa ja karkottivat seutua uhanneet tuaregit. Siirtomaaviranomaiset asettivat Kodan jälkeen Homborin päälliköksi Kayesissa ja Dakarissa opiskelleen Bokar Sorgoun, jonka jälkeläiset ovat sittemmin toimineet kylän ja kantonin päällikköinä.


title: Hombori

text: Vuosina 1908–1926 Hombori toimi Gourman piirin keskuksena. Se oli myös tärkeä ranskalaisten sotilastukikohta. Malin itsenäistyttyä vuonna 1960 Homborista tuli arrondissementin keskus. Nykyinen kunta on perustettu vuonna 1996.


title: Hombori

text: Homborin kautta kulkee Sévarén ja Gaon välinen maantie RN16. Kylien väliset reitit ovat vaikeakulkuisia varsinkin sadeaikaan.


title: Hombori

text: Paikallisia elinkeinoja ovat maanviljely, karjanhoito, metsien hyödyntäminen, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, riisi, maapähkinä, lehmänpapu, maapapu ja vihannekset. Kotieläimiä ovat naudat, lampaat, vuohet, kamelit, aasit ja siipikarja. Nuoriso hakeutuu ansiotöihin Moptiin, Bamakoon ja naapurimaihin.


title: Hombori

text: Kunnassa toimii seitsemän alakoulua ja yksi yläkoulu, kaksi koulutus- ja kehittämiskeskusta (CED) sekä lukutaito- ja koraanikouluja. Terveyspalveluihin kuuluvat Homborin terveyskeskus ja lääkevarasto. Vesihuolto käsittää kaivoja, porakaivoja ja kaksi vesijohtoverkkoa.


title: Hombori

text: Homborivuoret ovat Malin tärkeimpiä luonnonnähtävyyksiä. Matkailijoita houkuttelevat alueen kiipeilymahdollisuudet, luonto ja kulttuuriperintö. Homborissa on majoitus- ja opaspalveluja, mutta kokonaisuutena matkailu on vielä kehittymätöntä.


title: Ijäs

text: Ijäs on suomenkielinen sukunimi. Tunnettuja nimenkantajia ovat:


title: Anna Snellman-Kaila

text: Anna Lovisa Snellman-Kaila (o.s. Snellman; 18. toukokuuta 1884 Viipuri – 5. huhtikuuta 1962 Helsinki) oli suomalainen taidemaalari. Snellman-Kailan vanhemmat olivat J. V. Snellmanin poika, senaattori Anders Henrik Snellman, sekä Anna Maria Alfthan. Snellman-Kaila oli avioliitossa Eino Kailan kanssa, ja tästä liitosta heille syntyi vain yksi poika, suurlähettiläs ja pankinjohtaja Olli Kaila.


title: Manuel Barroso

text: Manuel José Lopes Pinto Barroso (s. 9. kesäkuuta 1964 Lissabon) on portugalilainen entinen nykyaikainen viisiottelija.


title: Manuel Barroso

text: Barroso osallistui olympialaisiin ensimmäistä kertaa Los Angelesissa 1984, jossa hän oli henkilökohtaisen kilpailun 49. ja kilpaili myös joukkuekilpailussa, jossa Portugali oli 16:s. Hän sijoittui henkilökohtaisessa kisassa 34:nneksi Soulin kisoissa 1988, 53:nneksi Barcelonassa 1992 ja 19:nneksi Atlantassa 1996. Barroso on toiminut oman uransa jälkeen Portugalin nykyaikaisen viisiottelun liiton presidenttinä.


title: Tilemsin laakso

text: Tilemsin laakso () on tasankomainen kuivunut jokilaakso Malin Kidalin ja Gaon alueilla. Se ulottuu pohjois-eteläsuunnassa Adrar des Ifoghas -vuoriston länsipuolelta Nigerjoelle. Pohjoisosa kuuluu Saharaan ja eteläosa Sahelin vyöhykkeeseen. Seudulla on runsaat pohjavesivarat, mutta pintavedet käsittävät vain sateiden jälkeen nopeasti kuivuvia vadeja ja lampia. Kasvillisuus koostuu etupäässä pensaista ja heinäkasveista. Bouremin piirin Tarkintin kunnassa sijaitsee suuri fosfaattiesiintymä.


title: Tilemsin laakso

text: Laakson kautta kulkee Gaosta Kidaliin sekä Tessalitin kautta Algeriaan johtava tie. Seudulla asuvat tuaregit harjoittavat etupäässä paimentolaisuuteen perustuvaa karjanhoitoa. Karkarichinkatissa noin 45 kilometriä Gaosta pohjoiseen on arkeologinen löytöpaikka, joka on ajoitettu neljännelle vuosituhannelle ennen ajanlaskun alkua. Sen muinaiset asukkaat harjoittivat metsästystä, kalastusta ja karjanhoitoa, valmistivat keramiikkaa ja pieniä eläinhahmoja.


title: Tähtiympyrä

text: Tähtiympyrä on merkki, jossa tähdet muodostavat ympyräkuvion. Sitä on käytetty vertauskuvana yhtenäisyydelle, tasapainolle ja yhteisöllisyydelle. Se on myös usein osana ikoneissa. Raamatussa kerrotaan naisesta, jolla oli "pään päällä seppeleenä kaksitoista tähteä". Muun muassa Euroopan lipussa on tähtiympyräkuvio.


title: Kawasaki Ki-100

text: Kawasaki Ki-100 "Goshikisen" oli japanilainen toisen maailmansodan aikainen yksimoottorinen hävittäjälentokone.


title: Kawasaki Ki-100

text: Tyyppi kehiteltiin Kawasaki Ki-61:sta. Kummankin mallin runko oli lähes sama, mutta Ki-100:n moottori oli tähtimoottori, kun K1-61:m voimanlähde oli rivimoottori. Ki-100:n suunniteltiin asennettavaksi Kawasakin oma Ha-140-moottori, mutta liittoutuneiden ilmapommitukset tuhosivat Akashin lentokonemoottoritehtaan. Lisäksi Ha-140 oli toimintavarmuudeltaan epäluotettava ja alitehoinen korkeatorjuntaan. Uudeksi moottorityypiksi valittu Mitsubishi Ha-112-II -tähtimoottori, jonka teho oli 1 500 hevosvoimaa asennettiin 275:een lentokonerunkoon. Ki-100:n nousukyky 10 000 metriin oli 20 minuuttia.


title: Kawasaki Ki-100

text: Jonkin verran B-29:aa nopeammin lentänyt (590 km/h, joidenkin viitteiden mukaan sitä enemmänkin) ja yhtä korkealla torjuntatoimintaan pystyvä (lakikorkeus 10 670 metriä) Ki-100 ei ehtinyt muodostaa vakavaa uhkaa Yhdysvaltain ilmavoimille. Koneen ensilento koitti vasta tammikuussa 1945, jolloin vakava materiaalipula sekä Japaniin kohdistuvat pommitukset vaikeuttivat lentokonetuotantoa.


title: Kawasaki Ki-100

text: Konetyypin aseistuksena oli kaksi 12,7 mm Ho-103 -runkokonekivääriä ja kaksi 20 mm Ho-5 -siipitykkiä. Siipien alle sijoitettuna oli joko kaksi lisäpolttoainesäiliötä tai kaksi 250 kilon pommia.


title: Kawasaki Ki-100

text: Koneen nimitys oli "Goshikisen" (tyypin 5 hävittäjä). Sille ei ehditty antaa Liittoutuneiden koodinimeä.


title: Feliciano Perducca

text: Feliciano Ángel Perducca (9. kesäkuuta 1901 Buenos Aires – 22. elokuuta 1976) oli argentiinalainen jalkapalloilija ja olympiamitalisti.


title: Feliciano Perducca

text: Perducca pelasi vuosina 1923–1928 Club Atlético Temperleyssä, kunnes hän siirtyi Racing Club de Avellanedaan vuosiksi 1928–1932. Hän pelasi Argentiinan maajoukkueessa Copa Américassa 1926, jossa maa sai hopeaa. Vuonna 1928 Perducca osallistui olympialaisiin, joissa Argentiina sijoittui jälleen toiseksi.


title: Park Young-dae

text: Park Young-dae (; s. 9. kesäkuuta 1964) on eteläkorealainen entinen käsipalloilija ja olympiamitalisti.


title: Park Young-dae

text: Park osallistui olympialaisiin ensimmäistä kertaa Los Angelesissa 1984, jossa hän pelasi kuusi ottelua ja teki yhden maalin Etelä-Korean sijoittuessa turnauksessa yhdenneksitoista. Hän oli mukana maansa joukkueessa jälleen Soulin kisoissa 1988, joissa maa voitti hopeaa ja Park oli kentällä kuudessa pelissä.


title: Arsène Heitz

text: Arsene Heitz (1908–1989) oli strasbourgilainen henkilö, joka työskenteli Euroopan neuvostossa. Hänet tunnettiin muun muassa Euroopan lipun suunnittelijuudestaan. Hän ehdotti 12 keltaisen tähden ympyrää sinisellä taustalla, inspiraationa Neitsyn Marian sädekehä. Hänen jäsenyytensä Miraculous Medal -järjestöön on saattanut vaikuttaa hänen 12-tähden vertauskuvallisuuteensa.


title: Asekarbromaali

text: Asekarbromaali (tunnetaan myös nimillä asetyladaliini ja asetyylikarbromaali) on Bayerin vuonna 1917 kehittämä uni- ja rauhoittava lääke. Sitä myytiin tuotenimillä "Abasin", "Carbased", "Paxarel", "Sedacetyl" ja "Sedanyl".


title: Asekarbromaali

text: Asekarbromaalia on myyty Yhdysvalloissa ja Euroopassa. Sitä on myös käytetty yhdistelmälääkkeenä erektiovaikeuksiin, tämä yhdistelmälääke sisälsi myös "Aspidosperma quebracho-blancoa" ja E-vitamiinia.


title: Probarbitaali

text: Probarbitaali on barbituraattijohdannainen lääkeaine joka kehitettiin 1920-luvulla. Sillä on sedatiivinen, hypnoottinen ja lihaksia rentouttava vaikutus.


title: Probarbitaali

text: Probarbitaalia myytiin unilääkkeenä valmistenimillä "Ipral" ja "Vasalgin".


title: Butabarbitaali

text: Butabarbitaali (joskus myös "sekbutabarbitaali") on barbituraattijohdannainen lääkeaine. Sitä käytetään unilääkkeenä.


title: Butabarbitaali

text: Butabarbitaalin vaikutus alkaa nopeasti, mutta kestää vain lyhyen aikaa verrattuna muihin barbituraatteihin, vaikka sen eliminaation puoliintumisaika on 100 tuntia, mikä tekee siitä hyvän unilääkkeen sellaisille joilla muut unilääkkeet eivät tehoa. Sitä annetaan myös leikkauksen esilääkityksen.


title: Butabarbitaali

text: Butabarbitaali voi aiheuttaa vaarallisen myrkytyksen jos sitä otetaan sekaisin alkoholin kanssa. Sitä määrätään edelleen joissakin Etelä-Euroopan ja Etelä-Afrikan maissa, ja sillä on hieman pienempi väärinkäyttöpotentiaali kuin esimerkiksi sekobarbitaalilla.


title: Butabarbitaali

text: Butabarbitaalia käytetään myös valmisteissa joissa on belladonna-alkaloideja (tropaanialkaloidit), tätä valmistetta myydään nimellä "Butibel". Butibelissa butabarbitaalia on vain vähän, ja sitä käytetään lihasrelaksanttina ja lievittämään vatsan ja suoliston kramppeja. Sitä käytetään myös vähentämään vatsahapon määrää.


title: Butabarbitaali

text: Toinen vastaavanlainen valmiste on "Donnatal", joka sisältää belladonnaa ja butabarbitaalin sijaan fenobarbitaalia. Tätä valmistetta myydään myös Suomessa nimellä "Bellergal".


title: Butabarbitaali

text: Butabarbitaalin kemiallinen kaava on CHNO, CAS-numero 125-40-6 ja moolimassa 212,246 g/mol.


title: Jalkapallo kesäolympialaisissa 1906

text: Jalkapallo oli Ateenan väliolympialaisissa 1906 kolmatta kertaa olympiakisoissa. Olympiakultaa voitti Tanska.


title: Jalkapallo kesäolympialaisissa 1906

text: Tanska: Viggo Andersen, Peter Petersen, Charles Buchwald, Parmo Ferslev, Stefan Rasmussen, Aage Andersen, Oskar Nørland, Holger Frederiksen, August Lindgren, Henry Rambusch, Hjalmar Heerup


title: Jalkapallo kesäolympialaisissa 1906

text: Ateena: Panayotis Vrionis, Nikolaos Dekavalas, Giorgios Gerondakis, Giorgios Pandos, Alexandros Kalafatis, Konstantinos Botasis, Giorgios Merkouris, Panayotis Botasis, Giorgios Vrionis, Konstantinos Siriotis, Omiros Iosiphoglou


title: Jalkapallo kesäolympialaisissa 1906

text: Smyrna: Edwin Charnaud, Zaren Kouyoumtzian, Edouard Girard, Jacques Girard, Henry Joly, Percy de la Fontaine, Donald Whittal, Albert Whittal, Godfrey Whittal, Herbert Whittal, Edward Whittal


title: Jalkapallo kesäolympialaisissa 1906

text: Thessaloniki: George Vaporis, Nikolaos Pindos, Andonios Tegos, Nikolaos Pentzikis, Ioannis Kirou, Giorgios Sotiriadis, Vasilios Zarkadis, Dimitrios Michitsopoulos, Andonios Karagkonidis, Ioannis Saridakis, John Abbot


title: SSR

text: SSR voi viitata johonkin seuraavista:


title: Fugitive Slave Act (1850)

text: Fugitive Slave Act oli Yhdysvaltain kongressin hyväksymä laki, joka määräsi että pohjoisen vapaisiin osavaltioihin karanneet orjat oli palautettava takaisin omistajilleen. Lakiehdotus hyväksyttiin kongressissa 18. syyskuuta 1850. Lakiehdotus oli osa vuoden 1850 kompromissia, joka ratkaisi hetkellisesti Yhdysvaltoja repineen orjuuskiistan.


title: Fugitive Slave Act (1850)

text: Vuoden 1850 kompromissista ja Fugitive Slave Actista sovittiin Yhdysvaltain kongressissa kevään ja kesän 1850 aikana. Etelävaltiolaiset perustelivat Fugitive Slave Actin tärkeyttä vedoten Yhdysvaltain perustuslain 4. artiklan 2. kohdan 3. pykälään, jonka mukaan toiseen osavaltioon karanneet lailliset työntekijät on palautettava takaisin. Lisäksi etelävaltiolaiset sanoivat orjien karkaamisen aiheuttavan suuria taloudellisia tappioita osavaltioille: "Louisville Journal" -lehden mukaan Kentuckysta karkasi vuosittain orjia 30 000 dollarin edestä, senaattori James Murray Masonin mukaan Virginiasta 100 000 dollarin edestä, senaattori Thomas George Prattin mukaan Marylandista 80 000 dollarin edestä ja senaattori Andrew Pickens Butlerin mukaan kaikista etelävaltioista yhteensä 200 000 dollarin edestä. Yhdysvaltain väestönlaskentaviraston mukaan etelävaltioista karkasi vuonna 1850 1 011 orjaa, mikä tarkoitti käytännössä yhtä karkuria jokaista 3 165 orjaa kohden.


title: Fugitive Slave Act (1850)

text: Fugitive Slave Act määräsi jokaisen liittovaltion sheriffin pidättämään karkuriksi epäilemänsä mustan 1 000 dollarin sakon uhalla. Jokaisesta napatusta karkurista sheriffille annettiin kuitenkin rahallinen korvaus tai ylennys. Todisteeksi orjan karkuruudesta riitti orjan omistajan antama kirjallinen vakuutus. Syytetyllä mustalla ei ollut oikeutta oikeudenkäyntiin tai itsensä puolustamiseen. Tämän takia myös useita vapaita mustia "palautettiin" orjiksi valkoisille maanomistajille.


title: Fugitive Slave Act (1850)

text: Karanneelle orjalle ruokaa tai majapaikan antaneelle henkilölle voitiin lain nojalla määrätä puoli vuotta vankeutta sekä 1 000 dollarin sakko.


title: Fugitive Slave Act (1850)

text: Fugitive Slave Act oli yksi aikansa kiistellyimmistä laeista. Orjuutta vastustaneet abolitionistit antoivat lakiehdotukselle lempinimen "Bloodhound Law", verikoiralaki, johtuen karanneiden orjien jäljittämiseen käytetyistä verikoirista. Myös kirjailija Harriet Beecher Stowe otti lakiin vahvasti kantaa romaanissaan "Setä Tuomon tupa".


title: Fugitive Slave Act (1850)

text: Wisconsinin korkein oikeus tuomitsi Fugitive Slave Actin perustuslain vastaisena vuonna 1852. Yhdysvaltain korkein oikeus kuitenkin esti osavaltioiden oikeuslaitoksia puuttumasta liittovaltion lakien toimintaan viisi vuotta myöhemmin ja kumosi näin Wisconsinin oikeuden päätöksen.


title: Maakri

text: Maakri on asuinalue () Kesklinnan kaupunginosassa Tallinnassa. Sen pinta-ala on 13 hehtaaria ja väkiluku 1 100 henkeä (1.1.2018). Vuoden 2014 alussa asuinalueen väestöstä 54 prosenttia oli virolaisia.


title: Ahokylmänkukka

text: Ahokylmänkukka eli etelänkylmänkukka ("Pulsatilla pratensis", aikaisemmin "Anemone pratensis") on kylmänkukkien sukuun kuuluva monivuotinen kasvi.


title: Ahokylmänkukka

text: Ahokylmänkukka on monivuotinen, heikosti mätästävä ruoho. Sen varsi on haaraton, karvainen ja 5–25 cm korkea. Kukan alapuolella on pieni lehtikiehkura, mutta muuten varsi on lehdetön. Itse kukka on kapean kellomainen, punertavan violetti ja alaspäin nuokkuva.


title: Ahokylmänkukka

text: Ahokylmänkukka risteytyy helposti hämeenkylmänkukan ("P. patens") ja kangasvuokon ("P. vernalis") kanssa lajien yhteisillä kasvupaikoilla.


title: Ahokylmänkukka

text: Viime vuosiin asti ahokylmänkukkaa on tavattu vain verraten lähellä Suomen rajojen ulkopuolella Karjalankannaksella ja Virossa. Laji on saattanut levitä Suomeen osittain myös innokkaiden puutarhureiden siirtämänä .


title: Ahokylmänkukka

text: Kasvupaikkoja ovat hiekkaiset ja soraiset kedot sekä tienvarret .


title: Bromisovaali

text: Bromisovaali, tunnettu tavallisemmin nimellä "bromivalenyyliurea" on uni- ja rauhoittavana lääkkeenä käytetty bromipohjainen vanha unilääke. Sen on kehittänyt Knoll vuonna 1907, ja se on patentoitu vuonna 1909.


title: Bromisovaali

text: Sitä myydään Aasiassa käsikauppalääkkeenä useilla valmistenimillä, kuten "Brovarin", ja siihen on yleensä yhdistetty tulehduskipulääke.


title: Bromisovaali

text: Bromisovaali aiheuttaa väärinkäytettynä voimakkaita psyykkisiä ja neurologisia haittavaikutuksia.


title: Karbromaali

text: Karbromaali on Bayerin kehittämä uni- ja rauhoittava lääke. Sen kehitti Bayer vuonna 1909. Se on sukua asekarbromaalille.


title: Passendale (juusto)

text: Passendale on belgialainen lehmänmaidosta valmistettava puolipehmeä juusto. Passendale-juusto on saanut nimensä samannimisestä kylästä, ja sen kotiseutua on läntinen Flanderi.


title: Passendale (juusto)

text: Passendale muistuttaa ulkomuodoltaan maalaisleipää, ja se painaa noin 3 kilogrammaa. Sen tummankeltaista kuorta peittää ohut valkoinen homekasvusto ja juustomassassa on yleensä pieniä reikiä. Juustoa kypsytetään vähintään 45 vuorokautta.


title: Passendale (juusto)

text: Passendalen rasvapitoisuus kuiva-aineesta on 50 %. Sen maku vaihelee miedosta pikanttiin. Passendalea käytetään leivän päällä tai vihannesgratiinissa.


title: Tango 12

text: Tango 12 on Adidaksen valmistama jalkapallo sekä samalla vuoden 2012 Euroopan-mestaruuskilpailujen virallinen pelipallo. Tässä pallossa on käytetty uutta muotoilua ja Bayer MaterialSciencen materiaaleja. Alkuperäinen Tango esiintyi ensimmäisen kerran vuoden 1978 jalkapallon maailmanmestaruuskisoissa Argentiinassa.


title: Tango 12

text: Tango 12 -palloa käytetään myös Saksan Bundesliigassa, UEFA Champions Leaguessa, Yhdysvaltojen mestaruussarjassa sekä Argentiinan korkeimmalla sarjatasolla 1. divisioonassa.


title: Plopp

text: Plopp on ruotsalaisen Cloetan valmistama suklaamakeinen, jonka valmistus aloitettiin vuonna 1949. Plopp-suklaapatukoissa on sisällä toffeeta, ja ulkokuori on puolestaan maitosuklaata. Uusin Plopp-suklaapatukka on Plopp Kärlek, jossa on puolestaan sisäpuolella toffeen sijasta vadelmapaloja valkoisella tryffelillä.


title: Plopp

text: Tilastojen mukaan yli 95 prosenttia Plopp-suklaapatukoista on myyty Ruotsissa. Suklaayhdistyksen sivuilla Plopp-suklaa on saanut sivuston jäsenien arvioiden keskiarvoksi 3,00/5,0.


title: Kimmo (televisiosarja)

text: Kimmo on Teppo Airaksisen ohjaama komediasarja, jota on esitetty kolme tuotantokautta vuosina 2012–2017. Sarjan pääosissa näyttelevät Jussi Vatanen, Malla Malmivaara, Kari Hietalahti, Tommi Liski ja Mikko Leppilampi.


title: Kimmo (televisiosarja)

text: Sarja on palkittu kahdella Kultaisella Venlalla vuonna 2013, kun TV-maailma valitsi sen TV-vuoden 2012 valopilkuksi ja sarjan käsikirjoittajat Tommi Liski ja Petja Peltomaa palkittiin vuoden parhaasta käsikirjoituksesta. Sarja oli ehdolla myös kategorioissa paras miesnäyttelijä (Kimmoa näytellyt Jussi Vatanen), paras ohjaus (Teppo Airaksinen) ja paras komedia- ja sketsiohjelma. Se oli ehdolla myös yleisöäänestyksessä vuoden parhaaksi TV-ohjelmaksi. Toisen tuotantokauden myötä Jussi Vatanen valittiin vuoden 2014 parhaaksi miesnäyttelijäksi.


title: Kimmo (televisiosarja)

text: Sarja kertoo työtä vieroksuvasta Kimmo Hietalasta (Jussi Vatanen), joka ensimmäisellä kaudella joutuu työvoimatoimiston pakottamana ottamaan vastaan työn "Julkkis"-lehden puhelinmyyjänä. Samaan aikaan työssä aloittaa myös ylemmästä keskiluokasta tuleva perheenäiti Ulla (Pamela Tola), joka on tullut hakemaan työstä vaihtelua tylsään avioelämäänsä. Kimmo tutustuu uudessa työssään myös työkaveri Steffeen (Tommi Liski) sekä pomo Nissiseen (Kari Hietalahti).


title: Kimmo (televisiosarja)

text: Sarjassa nähdään myös Kimmon paras kaveri Rönni (Mikko Leppilampi) sekä aviopari Maiju ja Kaitsu (Niina Lahtinen ja Timo Lavikainen), jotka tekevät työkseen pornoa.


title: Kimmo (televisiosarja)

text: Toinen kausi alkaa kaksi vuotta ensimmäisen kauden tapahtumien jälkeen. Kauden alussa Kimmo työskentelee automyyjänä, mutta vaihtaa työnsä pian Nissisen perustamaan uuteen Green Dream -yritykseen feissariksi.


title: Kimmo (televisiosarja)

text: Kolmannen kauden alussa Nissinen ja Stenfors ovat saaneet juonnettavakseen oman talk show’n televisioon, mutta ohjelman teko vaihtuu kauden edetessä Nissisen presidentinvaalikampanjaan.Sarjan 16-osainen ensimmäinen tuotantokausi esitettin Yle TV2:lla torstaisin 6. syyskuuta – 20. joulukuuta 2012.


title: Kimmo (televisiosarja)

text: Sarjan ensimmäinen tuotantokausi julkaistiin DVD:llä 19. kesäkuuta 2013. DVD sisältää kaikkien 16 jakson lisäksi sarjan trailerin sekä näyttelijöiden ja tekijöiden haastatteluja.


title: Kimmo (televisiosarja)

text: Kauden jaksot julkaistiin Yle Areenassa ennakkoon kaksi päivää ennen niiden esittämistä televisiossa. 13-osaisen toisen kauden esittäminen alkoi 6. marraskuuta 2014.


title: Kimmo (televisiosarja)

text: Kausi julkaistiin DVD:llä 11. marraskuuta 2015.


title: Kimmo (televisiosarja)

text: Kolmas tuotantokausi alkoi Yle TV2:lla marraskuussa 2016. Kaikki pääosanäyttelijät jatkoivat kolmannella tuotantokaudella. Uusia henkilöhahmoja näyttelevät Anna-Elisa Hannula ja Miika Laakso.


title: Chomutov

text: Chomutov () on kaupunki Ústín läänissä, Tšekissä. Kaupungin asukasluku on 48 666 (1.1.2018).


title: Forevermore

text: Forevermore on brittiläisen hard rock -yhtye Whitesnaken yhdestoista studioalbumi, joka julkaistiin vuonna 2011.


title: Forevermore

text: Albumi debytoi Suomen virallisen listan sijalla 11.


title: Forevermore

text: Kaikkien kappaleiden sävellys ja sanoitus: David Coverdale ja Doug Aldrich


title: Triffidien kapina (vuoden 1981 televisiosarja)

text: Triffidien kapina () on vuonna 1981 tehty brittiläinen televisiosarja, joka perustuu John Wyndhamin samannimiseen tieteisromaaniin. Sarja esitettiin myös Suomen televisiossa.


text: Televisiosarja käsitti kuusi 26 minuutin jaksoa. Sarjan tuottaja oli David Maloney, ohjaaja Ken Hannam ja käsikirjoittaja Douglas Livingstone. Alkuperäismusiikista vastasi Christopher Gunning. Sarjan ensiesitys oli samaan aikaan Britannian BBC One -kanavalla ja Australian ABC-televisioverkossa. Ensiesitys oli 10. syyskuuta 1981, ja viimeinen jakso lähetettiin 15. lokakuuta 1981.


text: Tarinassa ilmeisesti viljelykokeiden aikaansaamia noin parimetrisiä lihansyöjäkasveja, triffidejä, tarhataan valvotusti, sillä kasvit kykenevät liikkumaan kolmen juurensa (tästä nimi triffidi) varassa. Sekasorto pääsee valloilleen, kun eräänä iltana valtaosa ihmisistä sokeutuu katseltuaan maailmanlaajuista meteorikuuroa, ”vihreitä välähdyksiä”. Tappavien kasvien valvonta pettää, ja ne hyökkäävät puolustuskyvyttömien ihmisten kimppuun. Kaiken lisäksi hirviökasvit ovat jossakin määrin kykeneviä kommunikoimaan keskenään. Sarjan päähenkilö on kasvitieteilijä ja triffidi-asiantuntija Bill Masen, joka makaa ”vihreiden välähdysten” aikana sairaalassa pää paketissa ja säilyttää näin näkökykynsä. Hän joutuu yhdessä pienen perheensä kanssa pakenemaan yrittäen vältellä niin kammottavia kasveja kuin näkeviä orjuuttavia sokeitakin. Turvapaikaksi löytyy Englannin etelärannikolla sijaitseva Wightsaari, jossa ryhmä ihmisiä muodostaa uudenlaisen yhteisön.


title: Nikolai Ivanov (soutaja)

text: Nikolai Petrovitš Ivanov (, 20. elokuuta 1949 Leningrad, Venäjän SFNT – 8. kesäkuuta 2012 Pietari) oli Neuvostoliittoa aktiiviurallaan edustanut soutaja ja olympiavoittaja.


title: Nikolai Ivanov (soutaja)

text: Ivanov kuului Neuvostoliiton olympiakultaa Montréalissa 1976 voittaneeseen perämiehelliseen nelikkoon. Münchenissä 1972 hän sijoittui perämiehellisissä kaksikoissa viidenneksi.


title: Nikolai Ivanov (soutaja)

text: Ivanov kuoli 62-vuotiaana 8. kesäkuuta 2012.


title: Nikolai Ivanov

text: Nikolai Ivanov –nimisiä henkilöitä ovat:


title: Finnish Hockey Mafia

text: Finnish Hockey Mafia on suomalainen elektronisen musiikin yhtye. Suomen Leijonien MM-kultavoiton myötä suosioon noussut ”Taivas varjele!” -hitti toi Finnish Hockey Mafian suuren yleisön tietoisuuteen muutamassa päivässä. Kappale on kerännyt YouTube-palvelussa jo yli kaksi miljoonaa katsojaa ollen ensimmäisellä viikollaan yksi YouTuben katsotuimpia videoita koko maailmassa.


title: Finnish Hockey Mafia

text: Alkuperäisen ”Taivas Varjele!” -kappaleen taustalla on konemusiikkituottaja Joonas Hahmo. Hänet tunnetaan paremmin housemusiikin piireissä, mutta hän on tehnyt musiikkia myös kotimaisille pop-artisteille, kuten muun muassa Antti Tuiskulle. Hän pyörittää myös kotimaista levy-yhtiötä nimeltä Hahmo Recordings.


title: Finnish Hockey Mafia

text: Heti ”Taivas Varjele!” -kappaleen julkaisun jälkeen, remmiin liittyi myös toinen kova kotimainen tuottaja Mikael Forsby. Kaksikko julkaisi Sony Musicin kautta uuden versioinnin. Kaksikko on julkaissut myös kappaleen “Sinivalkost”, jossa ovat mukana Uniikki ja Oku Luukkainen.


title: Naisia

text: Naisia () on Charles Bukowskin vuonna 1978 julkaistu kolmas romaani. Kirjassa seikkailee Bukowskin alter ego Henry Chinaski, mutta toisin kuin Bukowskin muissa omaelämäkerrallisissa teoksissa, "Naisissa" keskitytään 50-vuotiaaksi ehtineen päähenkilön myöhempiin elämänvaiheisiin tunnettuna kirjailijana ja runoilijana.


title: Naisia

text: Kirjan on julkaissut suomeksi vuonna 1981 Weilin + Göös, ja uudelleen se ilmestyi vuonna 1999 Sammakon kustantamana. Sammakko julkaisi kirjasta myös pokkaripainoksen vuonna 2005. Kirjan on suomentanut Rauno Ekholm.


title: Eddy Wata

text: Eddy Wata on nigerialainen artisti, joka aloitti laulajan uransa Italiassa. Hän löysi heti menestyksen ja teki kansainvälisiä hittejä kuten "La Bomba" ja "Jam".


title: Eddy Wata

text: Kesällä 2008 Eddy teki uuden kappaleen "I Love My People", joka on julkaistu 16 maassa ja siitä tuli hitti Ranskassa, Espanjassa, Kanadassa, Brasiliassa, Puolassa, Romaniassa, Venäjällä Bulgariassa, Turkkissa, Kreikassa, Suomessa ja Israelissa.


title: Soanlahden ortodoksinen kirkko

text: Soanlahden Pyhän Nikolaoksen kirkko oli Suistamon ortodoksiselle seurakunnalle kuulunut kirkko Soanlahden kirkonkylässä Suomen Neuvostoliitolle luovuttaman Karjalan pohjoisosassa. Vuonna 1903 valmistunut puurakenteinen torniton pitkäkirkko paloi jatkosodassa vuonna 1941. Kirkko rakennettiin alun perin koulukirkoksi, jossa jumalanpalveluksien lisäksi pidettiin kirkollista pienten lasten koulua. Kirkko tunnettiin tämän vuoksi myös nimellä "Soanlahden koulukirkko." Aluksi kirkkoa kutsuttiin myös rukoushuoneeksi.


title: Soanlahden ortodoksinen kirkko

text: Soanlahden vanhalla hautausmaalla oli aiemmin ollut "Jumalanäidin syntymän muistolle" pyhitetty ortodoksinen rukoushuone, mutta se oli huonokuntoisuuden vuoksi hävitetty polttamalla 1800-luvulla. Ortodoksisen kirkon rakentamista Soanlahdelle alettiin suunnitella 1800-luvun lopulla. Suistamon seurakunta sai 1890-luvulla talollisen Ivan Tšokkisen lahjoittaman tontin Soanlahden kirkonkylästä jonkin matkaa Soanlahden luterilaisen kirkon pohjoispuolelta. Hengellinen hallitus suositteli kirkollista pienten lasten koulutaloa paikkakunnalle. Kirkon suunnitteli sortavalalainen O. Leander vuonna 1898 ja Zaharij Prokujevin ja rakennusmestari J. Mäkisen suorittivat rakennustyöt vuosina 1900-03. Kirkon rakennuttajana oli silloinen Suomen suuriruhtinaskunnan kenraalikuvernööri Nikolai Bobrikov ja kirkko rakennettiin valtion varoilla. Suomen ortodoksisen hiippakunnan arkkipiispa Nikolai vihki kirkon 1. joulukuuta 1903.


title: Soanlahden ortodoksinen kirkko

text: Soanlahden kirkko oli malliltaan torniton pitkäkirkko. Sen hirsirunko oli lautavuorattu ja katto oli peltiä. Rakennus oli 30 metriä pitkä, 12 metriä leveä ja sen keskiosan muodostanut kirkkosali oli kuusi metriä korkea, jonka lisäksi sen molemmissa päissä oli neljä metriä korkeat tilat. Kirkko ei muistuttanut tornittomuutensa vuoksi perinteistä käsitystä kirkosta, vaan sen ulkomuoto muistutti ennemminkin maaseutukoulujen ja asemarakennusten tyyliä. Kirkon pääoven yläpuolella ollessa katoksessa oli yksi kello.


title: Soanlahden ortodoksinen kirkko

text: Suistamon seurakunta ei pitänyt kirkosta hyvää huolta, eivätkä myöskään soanlahtelaiset ortodoksit kyenneet sitä yksin hoitamaan. Kirkon kunnostaminen aloitettiin 1930-luvun lopulla. Korjaussuunnitelman laati arkkitehti Juhani Viiste vuonna 1938. Suunnitelman mukaan kirkon päähän olisi lisätty torni, mutta rakennustöitä ei ehditty aloittaa ennen talvisotaa ja alueluovutusta. Kirkon ikonostaasi kuitenkin ehdittiin korjata ja laajentaa.


title: Soanlahden ortodoksinen kirkko

text: Talvisodassa Soanlahti pysyi Suomen hallussa sodan loppuun asti vuonna 1940 ja oli luovutettava vasta rauhansopimuksen perusteella Neuvostoliitolle. Kaikki kirkon kirkkotekstiilit ja ikonit jäivät evakuoimatta. Kirkko tuhoutui Jatkosodan hyökkäysvaiheessa kesällä 1941, kun perääntyvät neuvostojoukot sytyttivät Soanlahden kirkonkylän rakennukset tuleen. Entiset soanlahtelaiset pystyttivät kirkon raunioille muistomerkiksi puisen matkamiehen ristin kesällä 1996 vieraillessaan entisellä kotiseudullaan.


title: Weckman

text: Weckman tai Weckmann on muun muassa seuraavien henkilöiden sukunimi:


title: Nikon D3200

text: Nikon D3200 on japanilaisen kameravalmistaja Nikonin 19. huhtikuuta 2012 julkaisema digitaalinen järjestelmäkamera. Kamerassa on 24,2 megapikselin DX-kokoinen kenno, joka vastaa APS-C:ä.


title: Nikon D3200

text: D3200 korvasi Nikon D3100:n.


title: Triffidien kapina

text: Triffidien kapina ("The Day of the Triffids") on John Wyndhamin vuonna 1951 julkaistu tieteisromaani. Se ilmestyi suomeksi Risto Kalliomaan käännöksenä vuonna 1954.


title: Triffidien kapina

text: Tarinassa ilmeisesti viljelykokeiden aikaansaamia noin parimetrisiä lihansyöjäkasveja, triffidejä, tarhataan valvotusti, sillä kasvit kykenevät liikkumaan kolmen juurensa (tästä nimi triffidi) varassa. Sekasorto pääsee valloilleen, kun eräänä iltana valtaosa ihmisistä sokeutuu katseltuaan maailmanlaajuista meteorikuuroa, ”vihreitä välähdyksiä”. Tappavien kasvien valvonta pettää, ja ne hyökkäävät puolustuskyvyttömien ihmisten kimppuun. Kaiken lisäksi hirviökasvit pystyvät jossakin määrin kommunikoimaan keskenään. Kirjan päähenkilö on kasvitieteilijä ja triffidi-asiantuntija Bill Masen, joka makaa ”vihreiden välähdysten” aikana sairaalassa pää paketissa ja säilyttää näin näkökykynsä. Hän joutuu yhdessä pienen perheensä kanssa pakenemaan yrittäen vältellä niin kammottavia kasveja kuin näkeviä orjuuttavia sokeitakin. Turvapaikaksi löytyy Englannin etelärannikolla sijaitseva Wightsaari, jossa ryhmä ihmisiä muodostaa uudenlaisen yhteisön.


title: Triffidien kapina

text: Kirja heijastelee sen kirjoittamisen ajan vallitsevia pelkoja: kylmää sotaa, biologisten kokeiden riistäytymistä hallitsemattomiksi ja ihmisen aiheuttamaa maailmanloppua.


title: Triffidien kapina

text: Kirjan julkaisemisen jälkeen sanasta "triffidi" on tullut lähes kaikenlaisia mielikuvituksellisia, vihamielisiä ja vaarallisia kasveja tarkoittava sana.


title: MTV Fakta XL

text: MTV Fakta XL (aiemmin "MTV3 Fakta XL") oli MTV Oy:n maksullinen dokumenttiohjelmiin keskittynyt televisiokanava, joka aloitti toimintansa 13. elokuuta 2012. MTV Fakta XL korvasi MTV3 Kanavapakettiin sisältyneen MTV3 Scifi-kanavan.


title: MTV Fakta XL

text: Kanava tarjosi entistä laajemman kattauksen ajankohtaisia dokumentteja ja dokumenttisarjoja.


title: MTV Fakta XL

text: Kanavan lähetykset päättyivät 31. maaliskuuta 2014 vähäisen katsojaluvun vuoksi.


title: Myöhästynyt hääyö

text: Myöhästynyt hääyö on Edvin Laineen ohjaama elokuva vuodelta 1960. Juha Nevalaisen käsikirjoitus perustuuMika Waltarin näytelmään "Myöhästynyt hääyö" (1948). Näytelmä oli Laineen tilaustyö kiertuenäytelmäksi.


title: Myöhästynyt hääyö

text:
Juha Nevalainen muokkasi näytelmän elokuvakäsikirjoitukseksi, johon tuli alkuperäisten neljän rinnalle lisää henkilöhahmoja. Keskeisiä ovat kuitenkin alkuperäiset neljä. Annie mestariampuja ja My Fair Lady ansiosta Liisa Tuomi oli suosittu näyttelijä, ja hänen vuokseen elokuvassa painotettiin musiikkiosuuksia. Toivottu "Rakkaan lurjuksen" yleisömenestyksen toistaminen ei kuitenkaan onnistunut, vaan katsojia oli alle vuoden keskiarvon.
Juhlitun yön jälkeen mies herää aamuun ja muistaa menneensä illalla naimisiin tyttöystävänsä kanssa. Naisvihaaja amerikaneno tulee käymään ja asiat menevät sotkuun. Tarinassa hääyön tielle tulee hullunkurisia esteitä.


title: Myöhästynyt hääyö

text: Elokuvan kestävintä antia on erään kriitikon mukaan Marius Raichin kuvaus. Erään toisen kriitikon mukaan kyseessä on keskentekoinen teatraalinen farssi, jossa on turhia musiikkinumeroita.


title: Tampereen kaupungin kääntäjäpalkinto

text:
Tampereen kaupungnhallituksen asettama toimikunta on jakanut vuodesta 1987 lähtien
Tampereen kaupungin kääntäjäpalkintoa noudattaen soveltuvin osin Tampereen kaupungin kirjallisuuspalkinnon myöntämisessä noudatettavaa säännöstöä.


title: Fokas (täsmennyssivu)

text: Fokas tarkoittaa seuraavia asioita:


title: Rise to It

text: Rise to It on yhdysvaltalaisen hard rock -yhtye Kissin kappale. Se on avausraita yhtyeen vuoden 1989 studioalbumilla "Hot in the Shade". Kappaleen on kirjoittanut yhtyeen laulajakitaristi Paul Stanley yhdessä laulaja-lauluntekijä Bob Halligan, Jr.:n kanssa. Kappale julkaistiin singlenä CD-levy-formaatissa 30. lokakuuta 1989 ja 7-tuumaisena vinyylisinglenä 1. huhtikuuta 1990. Vinyylipainoksessa singlen b-puolena ja CD-painoksessa toisena raitana on Stanleyn ja Vini Poncian kirjoittama kappale ”Silver Spoon”. Stanley laulaa myös singlen molempien kappaleiden päälauluosuudet.


title: Rise to It

text: ”Rise to It” -kappaleesta kuvattiin myös musiikkivideo, jonka ohjasi Mark Rezyka. Videossa yhtyeen laulajakitaristi Paul Stanley sekä laulajabassokitaristi Gene Simmons nähdään valmistautumassa konserttiin takahuoneessa vuonna 1975 ikonisissa puvuissaan ja maskeissaan. Stanley yrittää vakuuttaa Simmonsille, että yhtye voisi luopua maskeistaan ja asusteistaan, ja silti jatkaa samana yhtyeenä. Gene vastaa Stanleyn olevan kahjo, mutta tämä vakuuttaa ettei ole mitään, mitä Kiss ei voi tehdä. Tämän jälkeen itse kappale pyörähtää käyntiin yhtyeen esittäessä sitä konsertissa lavalla. Lavaosuudet kuvattiin Hollywoodissa.


title: Katuesiintyjä

text: Katuesiintyjiä ovat kaupunkien kaduilla esiintyvät katusoittajat, jonglöörit, muotokuvapiirtäjät, tanssijat, elävät patsaat ja muunlaiset esiintyjät, jotka keräävät ohikulkijoilta vapaaehtoisia rahalahjoituksia. Katuesityksiin vaaditaan yleensä kaupungin lupa, mutta joissakin kaupungeissa katuesiintyminen on vapaata tietyillä alueilla ja tiettyinä aikoina.


title: Who Wants to Be a Superhero?

text: Who Wants to Be a Superhero? (tarkoittaa suomeksi ""Kuka haluaa olla supersankari?"") on yhdysvaltalainen tosi-tv-sarja, jossa kilpaillaan supersankarina olemisesta. Sarjan on luonut Bruce Nashin kanssa supersankarisarjakuvapiirtäjä Stan Lee, joka toimi myös sarjan juontaja/johtaja-hahmona. Sarjaa esitettiin USA:ssa kaksi tuotantokautta vuosina 2006-2007. Sarjan yhdessä jaksossa esiintyi myös suomalais-amerikkalainen näyttelijätär ja malli Anna Easteden.


title: Kondroitiinisulfaatti

text: Kondroitiinisulfaatti on yksi glykosaminoglykaaneista. Kondroitiinisulfaatin sokerirunko koostuu glukuronihaposta ja N-asetyyligalaktosamiinista. Kondroitiinisulfaatti on tärkeä osa nivelkudosta, minkä vuoksi sitä käytetään useissa nivelrikon hoitoon käytettävissä valmisteissa. Kondroitiinisulfaatti on yleisin glykosaminoglykaaneista.


title: Kondroitiinisulfaatti

text: Kondroitiinisulfaatin rakenteessa vuorottelevat glukuronihappo- ja N-asetyyligalaktosamiiniyksiköt. N-asetyyligalaktosamiiniyksiköihin on esteröitynyt sulfaattiryhmiä yleensä, joko 4- tai 6-asemassa olevaan hiiliatomiin, jolloin puhutaan kondroitiini-4-sulfaatista tai kondroitiini-6-sulfaatista. Näiden lisäksi tunnetaan myös muotoja, joissa yhteen N-asetyyligalaktosamiinimolekyyliin on esteröitynyt kaksi sulfaatiryhmää tai glukuronihappomolekyyli on sulfatoitunut, jolloin kyseessä on kondroitiini-2-sulfaatti. Kondroitiinisulfaattimolekyylin massa on tyypillisesti noin 20 kDa. Fysiologisessa olosuhteissa sulfaattiryhmä on negatiivisesti varautunut.


title: Kondroitiinisulfaatti

text: Kondroitiinisulfaattia esiintyy kaikkien selkärankaisten sidekudoksessa ja solukalvoissa. Kondroitiinisulfaatti on tärkeä osa muun muassa ruston ydinproteiinia aggregaania. Kondroitiinisulfaatti sitoo yhdessä kerataanisulfaatin kanssa rustokudoksessa vettä. Rustokudoksen lisäksi tällä glykosaminoglykaanilla on merkitystä myös solujen jakautumisen ja muiden solutoimintojen säätelyssä sekä aivoissa neuroneille. Kondroitiini-4-sulfaattia on erityisesti nisäkkäiden rustoissa, kun taas esimerkiksi hailla kondroitiini-6-sulfaatti on yleinen rustokudoksessa.


title: Kondroitiinisulfaatti

text: Nivelrikossa kondroitiinisulfaatin määrä rustokudoksessa vähenee jo rikon alkuvaiheessa. Kondroitiinisulfaattia on tutkittu nivelrikon hoitoon, mutta sen tehosta on ristiriitaisia tuloksia. Ravintolisänä annettava kondroitiinisulfaatti lisää hieman glykosaminoglykaanien synteesiä, mutta kipua lievittävä vaikutus johtuu todennäköisimmin tulehdusta lievittävistä ominaisuuksista. Se estää mahdollisesti myös nivelrikkoon yhdistettyjen metalloproteinaasien toimintaa. Kondroitiinisulfaatin ja glukosamiinin yhdistelmä voi helpottaa nivelrikon oireita, mutta vuonna 2006 julkaistun tutkimuksen mukaan yhdistelmä eroaa merkittävästi lumelääkkeestä lähinnä keskivaikeaa tai vaikeaa nivelrikkoa sairastavilla.


title: Bändärille sulhanen

text: Bändärille sulhanen (englanniksi ""Daisy of Love"") on yhdysvaltalainen VH1-kanavan tosi-tv-sarja, jossa kilpaillaan siitä kenestä tulee Daisy de la Hoyan sulhanen. 20 miesehdokasta osallistui ohjelmaan, joista joka jaksossa osa tippui pois Daisyn valinnan mukaan. Sarjaa tehtiin yksi tuotantokausi, jossa 12 osaa, vuonna 2009. Ohjelma oli seuraaja VH1-kanavan tosi-tv-sarjalle Rokkarille morsian ("Rock of Love"). Sarja esitettiin Suomessa Sub-kanavalla.


title: Rokkarille morsian

text: Rokkarille morsian () on amerikkalainen VH1-televisiokanavan tosi-tv-sarja. Rokkarille morsian kuvaa 25 naisen joukon keskinäistä kilpailua Poison-rock-yhtyeen laulajan Bret Michaelsin tyttöystäväksi pääsemisestä. Sarjaa esitti Suomessa Sub, joka näytti sarjan kaikki kolme tuotantokautta. Ensimmäisen tuotantokauden voitti Jes Rickleff, toisen Ambre Lake ja kolmannen Taya Parker.


title: Rokkarille morsian

text: Rokkarille morsian -tosi tv-sarjasta on tehty sisarsarja Vaimomatskua (), jota esitettiin Subilla, kuten myös VH1-kanavan seuraajaa sarjalle, joka oli samantapainen Bändärille sulhanen -tosi-tv-sarja.


title: Legion of the Dead

text: Legion of the Dead on yhdysvaltalainen kauhuelokuva vuodelta 2005. Pääosia esittävät Courtney Clonch ja Bruce Boxleitner. Sen juoni seuraa vuonna 1971 julkaistua "Blood from the Mummy's Tomb" elokuvaa.


title: Legion of the Dead

text: Legion of the Dead on The Asylumin luoma b-luokan elokuva, joka julkaistiin Universal Studiosin "Muumion paluu" ja sen jatko-osan "" -elokuvien välissä.


title: Reijo Heinonen (professori)

text: Reijo Eljas Heinonen (s. 3. lokakuuta 1938 Helsinki) on naantalilainen Joensuun yliopistosta eläkkeelle vuonna 2003 jäänyt yleisen teologian professori ja kirjailija.


title: Reijo Heinonen (professori)

text: Reijo E. Heinosen vanhemmat olivat taidemaalari, professori Aarre Heinonen ja laulajatar, kirjailija Tuomi Elmgren-Heinonen.


title: Reijo Heinonen (professori)

text: Heinonen kirjoitti ylioppilaaksi Munkkiniemen yhteiskoulusta 1958. Hän valmistui Helsingin yliopistosta teologian kandidaatiksi 1965, teologian maisteriksi 1966 ja filosofian maisteriksi 1986. Teologian tohtoriksi hän valmistui Tübingenin yliopistosta vuonna 1972. Hänen saksankielisen väitöskirjansa (1972) otsikkona oli "Die Bremer Deutschen Christen : ein Beitrag zur Theologie und Kirchenpolitik der Deutschen Christen im Dritten Reich". Väitöskirja julkaistiin vuonna 1978 osin uusittuna ja tiivistettynä monografiana.


title: Reijo Heinonen (professori)

text: Turun yliopistossa hän on aikaisemmin opettanut uskonnon didaktiikkaa ja toiminut kirkkohistorian dosenttina. Lisäksi hän on toiminut asiantuntijana Islamilaisessa koulutus-, tiede- ja kulttuurijärjestö ISESCO:ssa. Heinonen on puhunut pitkään maailmanlaajuisen etiikan ja kulttuurien välisen vuoropuhelun puolesta; hänen kirjoittamiinsa kirjoihin lukeutuu muun muassa vuonna 1995 julkaistu "Vastuun aika", jossa käsitellään kansainvälisten vaikuttajien myönteisen suhtautumisen välttämättömyyttä, jotta eettinen tietoisuus muuttuisi.


title: Reijo Heinonen (professori)

text: Heinonen on toiminut Rauhankasvatusinstituutin puheenjohtajana. Hän sai vuonna 2009 tuolloin ensimmäisen kerran jaetun Kultainen sääntö -palkinnon kunnianosoituksena pitkään jatkuneesta työstään maailmanlaajuisen etiikan puolesta. Palkinnon antoivat kansainvälinen Uskot ilman rajoja -järjestö sekä United Religions Initiative (URI).


title: Reijo Heinonen (professori)

text: Heinonen luennoi ympäri maailmaa ja kirjoittaa myös tieteellisiä artikkeleita muun muassa saksaksi. Hänen tieteelliseen tuotantoonsa kuuluu yli 100 saksan- tai englanninkielistä julkaisua. Hänen kirjoittamia kirjoja ovat muun muassa:


title: Luettelo tositelevisio-ohjelmista

text:
Tämä on luettelo tositelevisio-ohjelmista ja -kanavista.
Love island Suomi


title: Los del Río

text: Los del Río on espanjalainen yhtye, joka tunnetaan 1990-luvun hittikappaleestaan ”Macarena”. Vuonna 2002 yhdysvaltalainen VH1-musiikkikanava esitti ohjelman, jossa esitettiin sata suurinta yhden hitin ihmettä. Listan kärjessä oli Los del Ríon ”Macarena”.


title: Reijo Heinonen

text: Reijo Heinonen voi tarkoittaa seuraavia henkilöitä


title: Saara Hopea

text: Saara Elisabet Hopea-Untracht (s. 26. elokuuta 1925 Porvoo – 25. kesäkuuta 1984) oli suomalainen huonekalujen sekä koru- ja lasiesineiden suunnittelija.


title: Saara Hopea

text: Porvoolaisen kultasepänliikkeen omistajan, talousneuvos Ossian Hopean tytär Saara Hopea Taideteollisen keskuskoulun sisustustaiteen osastolla vuosina 1943–1946. Valmistuttuaan hän toimi pari vuotta huonekaluliike Majander Oy:n piirtäjänä, sitten Paavo Tynellin johtaman Taito Oy:n valaisintehtaan piirtäjänä. Saara Hopea kiinnostui 1950-luvun alussa lasimuotoilusta ja sai paikan Nuutajärven lasitehtaalta, jossa toimi taiteellisen johtajan Kaj Franckin alaisuudessa. Isänsä kuoltua Saara Hopea joutui vuonna 1959 siirtymään perheensä kultasepänliikkeen taiteelliseksi johtajaksi, jona hän toimi vuosina 1959–1960 sekä jälleen vuodesta 1967 alkaen.


title: Saara Hopea

text: Vuonna 1960 Saara Hopea avioitui yhdysvaltalaisen taidekäsityöläisen, valokuvaajan ja kirjailijan Oppi Untrachtin kanssa ja muutti New Yorkiin. Siellä hän tutustui metallin emalointiin ja kehitti menetelmän, jossa useita läpikuultavia emalikerroksia poltettiin esineen pintaan kunnes saatiin haluttu värisävy.


title: Saara Hopea

text: Miehensä mukana Saara Hopea-Untracht asui sittemmin myös Nepalissa vuosina sekä Intiassa vuoteen 1967 saakka, jolloin pariskunta asettui Porvooseen.


title: Saara Hopea

text: Saara Hopea palkittiin lasiesineistään hopeamitalilla Milanon triennaaleissa 1954 ja 1957. Porvoon kaupungin kulttuuripalkinnon hän sai 1981 ja valtion taideteollisuuspalkinnon 1982. Taideteollisuusmuseossa Helsingissä järjestettiin hänen retrospektiivinen näyttelynsä vuonna 1987.


title: Elämää suurempi Kirstie Alley

text: Elämää suurempi Kirstie Alley () on yhdysvaltalainen tositelevisiosarja vuodelta 2010 televisio- ja elokuvanäyttelijätär Kirstie Alleyn kotielämästä ja painonpudotuksesta. Kirstien lisäksi sarjassa on hänen lapsensa ja henkilökuntaansa. Sarjan tuottajat ovat A&E televisio sekä Lifetime-televisio. Sarjaa on tehty 2 tuotantokautta. Sarja Suomessa AVA-kanavalla.


title: Pystyssä kaiken aikaa

text: Pystyssä kaiken aikaa (engl. "Factotum") on Charles Bukowskin vuonna 1975 julkaistu toinen romaani. Teos keskittyy Bukowskin omaelämäkerrallisen alter egon Henry Chinaskin nuoruusvuosiin 1940-luvun Yhdysvalloissa. Kirjailijan ammatista haaveileva Chinaski ajautuu työpaikasta toiseen, tekee kaikkea mitä eteen sattuu, mihin myös alkuteoksen nimi "Factotum" ('jokapaikan höylä') viittaa.


title: Pystyssä kaiken aikaa

text: Norjalainen Bent Hamer on ohjannut kirjasta vuonna 2005 elokuvan "Factotum". Chinaskin roolin näytteli Matt Dillon.


title: Pystyssä kaiken aikaa

text: Kirjan on suomentanut Arto Häilä, ja sen on julkaissut suomeksi vuonna 1990 WSOY. WSOY julkaisi kirjan nidottuna painoksena vuonna 1997 ja loisto-pokkarina vuonna 2008.


title: Seligson & Co

text: Seligson & Co (Seligson & Co. Oyj) on suomalainen sijoituspalveluyritys, joka on yksi harvoista laajan indeksirahastovalikoiman tarjoajista Suomessa.


title: Seligson & Co

text: Partnerina yhtiössä on muun muassa Peter Seligson, joka on Ahlström-suvun jäsen. Yritys perustettiin 1997.


title: Seligson & Co

text: Kahdeksan osakeindeksirahaston ja kolmen passiivisen korkorahaston lisäksi Seligson & Co:n tuotevalikoimiin kuuluu muun muassa pörssinoteerattuja ETF-rahastoja, Pharos-yhdistelmärahasto sekä Phoebus-sijoitusrahasto, jonka salkunhoitaja Anders Oldenburg pohtii ja perustelee säännöllisesti sijoituspäätöksiään blogissaan.


title: Seligson & Co

text: Huhtikuussa 2014 Seligsonin omissa sijoitusrahastoissa oli hallinnoitavia varoja noin 1,2 miljardia euroa. Summaan eivät sisälly yhteistyökumppanien eivätkä Seligsonin varainhoitopalvelujen hallinnoimat varat.


title: Nissen

text: Nissen tai Nissén voi tarkoittaa seuraavia:


Jääkiekon nuorten maailmanmestaruuskilpailut 2015 olivat 39. jääkiekon alle 20-vuotiaiden MM-kisat ja ne pelattiin Kanadassa, ottelupaikkakuntina toimivat Toronto ja Montreal.
Kisoihin valittiin 12 päätuomaria ja 10 linjatuomaria:


title: Jääkiekon nuorten maailmanmestaruuskilpailut 2015

text:
Päätuomarit:
Linjatuomarit:
MM-Taso
1. divisioona A-Lohko


text: 2. divisioona A-lohko


text: 3. divisioona


text: Suomessa kisat televisioi maksullisena MTV Oy, kanavallaan MTV Sport 1.


title: Salam

text: Salam on maalaiskunta Timbuktun alueen Timbuktun piirissä Malissa. Se käsittää valtavan alueen Saharan autiomaata maan pohjoisosassa. Asukkaita on 17 100 henkeä (vuonna 2009).


title: Salam

text: Salamin kunta rajoittuu idässä Kidalin alueeseen ja Timbuktun piirin Berin kuntaan, etelässä Bourem-Inalyn ja Alafian kuntiin, lännessä Timbuktun alueen Goundamin piiriin sekä pohjoisessa Mauritaniaan ja Algeriaan. Kunnan hallinnollinen keskus on Agouni. Asukkaat ovat karjanhoitoa harjoittavia tuaregeja. Pohjoisosassa sijaitsee Taoudennin suolakaivos.


title: Marius Raichi

text: Marius Eugene Raichi [marjys re'ʃiː] (13. syyskuuta 1909 Cagnes-sur-Mer, Alpes-Maritimes, Ranska – 24. huhtikuuta 1986 Cros-de-Cagnes, Ranska) oli ranskalainen elokuvaaja, joka toimi Suomessa ravintoloitsijana ja Suomen filmiteollisuuden kuvaajana.


title: Marius Raichi

text: Raichin puoliso oli Henie Rosenthal. Heillä oli Helsingin Mikonkadulla ravintola Chez Marius.


title: Mitsubishi F1M

text: Mitsubishi F1M (liittoutuneiden raportointinimi "Pete") oli japanilainen kaksitasoinen tiedustelulentokone. Sitä käytettiin merialueiden partiointiin ja lentotiedusteluun. F1M saattoi toimia myös katapultilla laukaistuna risteilijäaluksilta tai taistelulaivoilta.


title: Mitsubishi F1M

text: F1M1-tyypin moottorina toimi 820 hevosvoiman Nakajima Hikari. Päätyyppi oli F1M2, ja sen moottori oli Mitsubishi Zuisei 13 -tyypin 14-sylinterinen tähtimoottori, jonka teho oli 875 hevosvoimaa.


title: Mitsubishi F1M

text: Konetyyppi oli aseistettu kolmella 7,7 mm:n konekiväärillä. Niistä kaksi ampui suoraan eteenpäin, ja kolmas oli taka-ampumossa liikuteltavana. F1M saattoi kuljettaa myös kahta 60 kilogramman pommia siipiripustuksissa. Henry Sakaida kuvailee tätä konetyyppiä, erittäin liikehtimiskykyisenä eli lento-ominaisuuksiltaan ketteränä kellukkeistaan huolimatta.


title: Mitsubishi F1M

text:
Kaksitasoisena ja yksimoottorisena vesilentokoneena tyyppi oli aikalaisiinsa nähden suhteellisen nopea. Sen saavuttama huippunopeus oli 370 km/h ja lakikorkeus 9 440 metriä.
Sakaidan mukaan kaksi Japanin laivaston lentäjää tuli arvostetun hävittäjä-ässän arvoon siten, että käytti tätä "Pete"-konetyyppiä ainakin osassa ilmavoitoistaan. Heistä toinen oli sotilasmestari Kiyomi Katsuki. Toinen taas oli luultavasti 8 vesikoneella tehdyn pudotuksen ässä, ylipursimies Eitoku Matsunaga.


title: Lafia

text: Lafia on maalaiskunta Timbuktun alueen Timbuktun piirissä Malissa. Sen pinta-ala on 5 400 neliökilometriä. Asukkaita on 7 800 henkeä (vuonna 2009).


title: Lafia

text: Lafian kunta rajoittuu pohjoisessa Timbuktun piirin Bourem-Inalyn, idässä Gourma-Rharousin piirin Hamzakoman sekä etelässä ja lännessä Haribomon kuntiin. Seutu kuuluu Saharan ja Sahelin siirtymäalueeseen. Sen läpi virtaa Nigerjoki.


title: Lafia

text: Kuntaan kuuluu neljä kylää ja 13 paimentolaisryhmää. Sen keskuspaikka on Aglalin kylä. Asukkaat ovat songhaita, tuaregeja, fulbeja, maureja ja bozoja. Vallitseva uskonto on islam.


title: Lafia

text: Aglalin kautta kulkee Timbuktun ja Rharousin välinen erämaareitti, josta haarautuu toinen reitti Douentzaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, hirssi, durra, lehmänpapu, okra ja vesimeloni. Kotieläimiä ovat naudat, lampaat, vuohet, aasit ja kamelit. Lisäksi harjoitetaan kalastusta, käsityöammatteja ja kaupankäyntiä.


title: Lafia

text: Kunnassa toimii neljä alakoulua, yksi yläkoulu sekä kaksi terveyskeskusta. Matkailua seudulle ei ole.


title: Goundam

text: Goundam on kaupunki sekä Timbuktun alueen Goundamin piirin hallinnollinen keskus Malissa. Se sijaitsee Nigerjoen keskijuoksun järviseudulla noin sata kilometriä Timbuktusta lounaaseen. Kaupungissa on 16 300 asukasta (vuonna 2009).


title: Goundam

text: Goundamin kaupunkikunnan pinta-ala on 101 neliökilometriä. Se rajoittuu idässä Kaneyen ja Doukourian, etelässä Tonkan sekä lännessä ja pohjoisessa Télén kuntiin. Seutu kuuluu Sahelin vyöhykkeeseen.


title: Goundam

text: Kunta käsittää 11 kaupunginosaa. Asukkaat ovat etupäässä songhaita, tuaregeja ja fulbeja. Vallitseva uskonto on islam.


title: Goundam

text: Goundamin kautta kulkee maantie 33 Timbuktuun, Niafunkéen sekä Dirén jokisatamaan. Paikallisia elinkeinoja ovat maanviljely, karjanhoito, kalastus, kaupankäynti ja käsityöammatit. Kunnassa on kuusi ala- ja kaksi yläkoulua, lyseo ja terveyskeskus.


title: Goundam

text: Songhaivaltakunnan aikana 1500-luvun loppuun saakka Goundam oli kukoistava kauppapaikka. Myöhemmin sitä hallitsivat fulbet ja tuaregit sekä vuodesta 1894 lähtien ranskalaiset. Seudun nähtävyyksiä ovat Länsi-Afrikan suurin järvi Faguibine sekä Essakanen keidas, jossa pidetään suuri kansanperinnefestivaali.


title: Bourem-Inaly

text: Bourem-Inaly on maalaiskunta ja sen keskuspaikka Timbuktun alueen Timbuktun piirissä Malissa. Se sijaitsee Nigerjoen varrella noin 20 kilometriä Timbuktusta itään. Kunnassa on 12 300 asukasta (vuonna 2009).


title: Bourem-Inaly

text: Bourem-Inalyn kunnan pinta-ala on noin 4 000 neliökilometriä. Se rajoittuu pohjoisessa Timbuktun piirin Salamin, idässä Berin ja Gourma-Rharousin piirin Hamzakoman, etelässä Haribomon ja Lafian sekä lännessä Alafian kuntiin. Seutu kuuluu Saharan ja Sahelin siirtymävyöhykkeeseen. Sen halki virtaa Nigerjoki sivuhaaroineen ja järvineen.


title: Bourem-Inaly

text: Kuntaan kuuluu kahdeksan kylää ja yksi paimentolaisryhmä. Asukkaat ovat songhaita, tuaregeja ja bozoja.


title: Bourem-Inaly

text: Seudun pääelinkeinot ovat osin keinokasteluun perustuva maanviljely sekä karjanhoito ja kalastus. Tärkeimmät viljelykasvit ovat riisi, hirssi, durra ja vesimeloni. Kotieläimiä ovat lampaat, vuohet, naudat, aasit, kamelit ja siipikarja. Lisäksi harjoitetaan käsityöammatteja ja pienimuotoista kaupankäyntiä.


title: Bourem-Inaly

text: Kunnassa on kuusi koulua, kaksi koraanikoulua sekä terveyskeskus.


title: Bourem-Inaly

text: Paikallinen nähtävyys ovat Nigerjoen virtahevot.


title: Eikesdalsvatnet

text:
Eikesdalsvatnet on järvi Nessetin kunnassa, Møren ja Romsdalin läänissä, Länsi-Norjassa. Järvi on kapea ja pitkä, noin 18 kilometrin pituinen. Se on samalla Møren ja Romsdalin järvistä suurikokoisin. Siihen virtaavat pääjoet, Aura ja Mardøla, sijaitsevat järven eteläpäässä. Mardølaan kuuluu yksi Euroopan kymmenestä korkeimmasta vesiputouksesta, Mardalsfossen.
Järven itärannalla kulkee Fylkesvei 191 -tie.


title: Alafia

text: Alafia on maalaiskunta Timbuktun alueen Timbuktun piirissä Malissa. Sen keskuskylä Toya sijaitsee Nigerjoen vasemmalla rannalla 18 kilometriä Timbuktusta lounaaseen. Kunnassa on 12 900 ja keskuskylässä 2 400 asukasta (vuonna 2009).


title: Alafia

text: Alafian kunnan pinta-ala on 27 857 neliökilometriä. Se rajoittuu pohjoisessa Timbuktun piirin Salamin, idässä Bourem-Inalyn, etelässä Gourma-Rharousin piirin Haribomon ja Dirén piirin Garbakoïran sekä lännessä Goundamin piirin Douékirén ja Essakanen kuntiin.


title: Alafia

text: Kunta sijaitsee pääosin Haoussaksi kutsutulla Nigerin vasemmalla rannalla. Pieni alue on Gourmaksi kutsutulla oikealla rannalla. Pohjoisin osa on Saharan autiomaata. Maisemaa leimaavat pohjoisen hiekkadyynit ja etelän jokilaakso.


title: Alafia

text: Seutu kuuluu Sahelin vyöhykkeeseen. Vuotuinen sademäärä on 100 millimetriä. Sadekausi kestää heinäkuusta syyskuuhun. Lämpötilat vaihtelevat 10 ja 45 asteen välillä.


title: Alafia

text: Kuntaan kuuluu kahdeksan kylää ja 13 paimentolaisryhmää. Asutus on keskittynyt Nigerjoen läheisyyteen. Kylien asukkaat ovat etupäässä songhaita ja paimentolaiset tuaregeja. Lisäksi on belloja, maureja, sorkoja ja fulbeja. Vallitseva uskonto on islam. Kunnassa on myös muutamia kristittyjä.


title: Alafia

text: Toyasta on tieyhteys Timbuktun satamaan Korioméen. Kunnan pohjoisosan kautta kulkee Timbuktun ja Goundamin välinen maantie 33. Tärkeän liikenneväylän muodostaa Nigerjoki.


title: Alafia

text: Seudun pääelinkeinot ovat maanviljely, transhumanssiin perustuva karjanhoito ja varsinkin bozojen ja somonojen harjoittama kalastus. Tärkeimmät viljelykasvit ovat riisi, hirssi, durra ja vihannekset. Kotieläimiä ovat naudat, lampaat, vuohet, aasit, hevoset, kamelit ja siipikarja. Lisäksi harjoitetaan käsityöammatteja ja kaupankäyntiä sekä hyödynnetään puuvaroja, kalkkikiveä ja hiekkaa. Toyassa ja kolmessa muussa kylässä pidetään viikoittaiset markkinat.


title: Alafia

text: Kunnassa toimii 13 alakoulua ja kolme yläkoulua. Koulua käyvien lasten määrä on alhainen, joskin tyttöjen osuus on 2000-luvulla lisääntynyt. Kunnallisia terveyskeskuksia on neljä. Niiden taso on vaatimaton, eikä kunnassa ole yhtään lääkäriä. Vesihuolto käsittää 15 vesijohtoa, 11 porakaivoa ja joukon nykyaikaisia ja perinteisiä kaivoja. Jokaisella kylällä ja paimentolaisryhmällä on ainakin yksi puhtaan juomaveden lähde, mutta kunnan laajuuteen ja väkilukuun suhteutettuna niiden määrä on riittämätön.


title: Alafia

text: Alueella on Malitelin ja Orangen matkapuhelinverkot. Timbuktun läheisyyden ansiosta voidaan seurata radio- ja televisiolähetyksiä. Sähköä saadaan muutamista aurinkopaneeleista.


title: Alafia

text: Paikallisia nähtävyyksiä ovat Nigerjoen rannat ja Toyan valkoinen dyyni. Matkailun merkitys on vähäinen. Kunnassa on kaksi leirintäaluetta. Iloan kylä on toiminut solidaarisuusmatkailun kohteena.


title: Douentzan piiri

text: Douentzan piiri () on paikallishallintoalue Moptin alueella Malissa. Sen hallinnollinen keskus on Douentza. Piirin pinta-ala on 23 481 neliökilometriä. Asukkaita on 246 600 henkeä (vuonna 2009, väestönlaskenta).


title: Douentzan piiri

text: Douentzan piiri muodostaa 29,7 % Moptin alueen pinta-alasta ja on siten alueen piireistä suurin. Se rajoittuu etelässä Moptin alueen Koron ja Bandiagaran, lännessä Moptin ja Timbuktun alueen Niafunkén ja pohjoisessa Gourma-Rharousin piireihin sekä kaakossa Burkina Fasoon.


title: Douentzan piiri

text: Seutu kuuluu Sahelin vyöhykkeeseen. Vuotuinen sademäärä on keskimäärin 400 millimetriä. Luonnonalueita ovat kivinen ylätasanko, hiekkadyynien peittämä Seno, eroosion kuluttama Gandamia sekä kumpuileva Gourman tasanko. Vesistöjä ovat sateen jälkeen kuivuvat joet ja Koraroun järvi. Huomattavin eläinlaji ovat Gourman norsut.


title: Douentzan piiri

text: Vuonna 1959 perustettuun piiriin kuuluu Douentzan kaupunkikunta ja 14 maalaiskuntaa: Dallah, Dangol-Boré, Débéré, Dianwéli, Djaptodji, Gandamia, Haïré, Hombori, Kéréna, Korarou, Koubéwel Koundia, Mondoro, Pétaka ja Tédjé. Kaupunginosia, kyliä ja nomadiryhmiä on yhteensä 254.


title: Douentzan piiri

text: Piirissä asuu 13,0 % Moptin alueen väestöstä. Asukastiheys on alueen piireistä alhaisin. Kaupunkiväestön osuus on 9,7 %. Asukkaat ovat etupäässä fulbeja ja dogoneja. Lisäksi on songhaita, bozoja, tuaregeja ja bambaroita.


title: Douentzan piiri

text: Piirin läpi kulkee Sévarén ja Gaon välinen maantie RN16. Douentzassa on lentokenttä.


title: Douentzan piiri

text: Seudun pääelinkeinot ovat karjanhoito ja maanviljely. Kotieläimiä ovat naudat, vuohet, lampaat, aasit, hevoset, kamelit ja siipikarja. Tärkeimmät viljelykasvit ovat hirssi sekä vähäisemmässä määrin riisi ja durra. Lisäksi harjoitetaan keräilyä, käsityöammatteja ja kaupankäyntiä. Karjan myynti suuntautuu Bamakoon, Burkina Fasoon, Norsunluurannikolle ja Ghanaan. Toistuvat kuivuusjaksot aiheuttavat jatkuvaa elintarvikepulaa.


title: Douentzan piiri

text: Piirissä toimii 72 alakoulua, kuusi yläkoulua ja kaksi lyseota. Kulttuurilaitoksia ovat kirjasto, teatterisali ja neljä nuorisotaloa. Terveyspalveluihin kuuluvat piirin poliklinikka, 23 terveyskeskusta ja kolme apteekkia (vuonna 2011). Huomattavin terveysongelma on ihmisessä loisivat sukkulamadot.


title: Born to Die

text: Born to Die on yhdysvaltalaisen laulaja-lauluntekijä Lana Del Reyn toinen studioalbumi. Albumi julkaistiin 27. tammikuuta 2012 iTunesissa ja 31. tammikuuta 2012 Interscope Recordsin, Polydor Recordsin ja Stranger Recordsin julkaisemana. 9. marraskuuta 2012 albumi julkaistiin uudelleen kahdeksalla uudella kappaleella, nimellä "Born To Die - The Paradise Edition".


title: Born to Die

text: Albumi debytoi Suomen virallisen listan sijalla 5.


title: Douentza

text: Douentza on kaupunki sekä Moptin alueen Douentzan piirin hallinnollinen keskus Malissa. Se sijaitsee Dogonimaan ja Gourman alueen rajalla 170 kilometriä Moptista koilliseen. Asukkaita on 28 000 henkeä (vuonna 2009).


title: Douentza

text: Douentzan kaupunkikunnan pinta-ala on 153,86 neliökilometriä. Se rajoittuu pohjoisessa Débérén, idässä Pétakan, etelässä Dianwélin ja lännessä Dangol-Borén kuntiin. Seutu kuuluu Sahelin vyöhykkeeseen.


title: Douentza

text: Kunta käsittää viisi kaupunginosaa ja neljä kylää. Asukkaat ovat etupäässä fulbeja. Heidän lisäkseen on dogoneja, songhaita, arabeja ja tuaregeja. Vallitseva uskonto on islam.


title: Douentza

text: Douentzan kautta kulkee Moptin ja Gaon välinen maantie RN16, josta haarautuu RN39 Timbuktuun. Tärkeimmät elinkeinot ovat maanviljely, osin paimentolaisuuteen perustuva karjanhoito, käsityöammatit ja kaupankäynti. Kaupungissa pidetään alueellisesti tärkeät karjamarkkinat. Karjan vienti suuntautuu Norsunluurannikolle, Togoon, Beniniin ja Burkina Fasoon.


title: Douentza

text: Kunnassa toimii viisi koulua, jotka tavoittavat kaksi kolmasosaa ikäluokasta. Douentzan terveyskeskus palvelee myös lähikuntia. Nähtävyyksiin kuuluvat lähiseudun dogonikylät sekä Gourman alueella elävät norsut. Douentzassa on myös majoituspalveluja.


title: Antero Lindgren

text: Antero Lindgren (s. 1980, Lohja) on suomalainen laulaja, kitaristi ja säveltäjä-sanoittaja, joka julkaisi ensimmäisen albuminsa, "Mother", helmikuussa 2012. Lindgren julkaisi toisen albuminsa "Talking with the Dead" 3. toukokuuta 2013. Lindgren äänestettiin YleX:n ja Rumban Tulevaisuuden tusina 2013 -asiantuntijaäänestyksessä vuoden lupaukseksi vuonna 2012.


title: Antero Lindgren

text: "Mother"-albumiin Lindgren sävelsi ja sanoitti kaikki kappaleet itse. Albumin ensipainos oli 1000 kappaletta ja se on myyty loppuun. Albumin "Cigarette stump" sekä "Mother" -kappaleesta on tehty myös musiikkivideo. Kriitikot ovat ylistäneet "Mother"-albumia.


title: Antero Lindgren

text: Levyillä sekä keikoilla soittaa joitakin tunnettuja muusikoita, kuten Joensuu 1685 ja Siinai-yhtyeissä vaikuttava Risto Joensuu sekä soolouraa luova Topi Saha.


title: Antero Lindgren

text: Antero Lindgren asuu Helsingissä vaimonsa ja kahden lapsensa kanssa.